Kuasa tawar-menawar politik

Suasana politik Putrajaya agak bergelora sejak Perikatan Nasional (PN) ditubuhkan. Ketika krisis penolakan terhadap Tan Sri Muhiyiddin Yassin sebagai Perdana Menteri, difahamkan  jumlah sokongan PN ketika itu hanya 103 Ahli Parlimen.

Hal ini kerana ketika 31 daripada 42 Ahli Parlimen Barisan Nasional (BN) terus menyokong PN, akan tetapi terdapat 11 Ahli Parlimen tidak menyokong kepemimpinan beliau sebagai Perdana Menteri, sedangkan sekiranya berhasrat membentuk kerajaan, perlu ada 112 kerusi parlimen sekurang-kurangnya.

Drama politik terus berlangsung apabila Muhiyiddin menawarkan sokongan daripada Pakatan Harapan (PH) apabila menawarkan tujuh bentuk kerjasama rentas parti kepada PH sekiranya kerajaan dipimpinnya terselamat  dan memperoleh undi percaya.

Namun tindakan ini mendapat kritikan daripada pihak ramai dan PH sendiri.  Pihak pembangkang menganggap tindakan tersebut bersifat sogokan secara terbuka. Ada juga menegaskan bahawa kedudukan pemimpin tersebut sudah hilang majoriti dan baikan telur di hujung tanduk.

PH secara sebulat suara menganggap segala tawaran tersebut bersifat tidak ikhlas dan sepatutnya tawaran itu dibuat lebih awal, bukannya pada penghujung hayat politik ketika kehilangan sokongan daripada sekutu politiknya sendiri.

Ketika itu krisis pandemik Covid-19 begitu membimbangkan dan rakyat perlu diselamatkan dan bukannya kerjaya politik demikian antara reaksi terhadap tawaran tersebut. Ini kali pertama Perdana Menteri mengakui kehilangan sokongan majoriti dan meminta sokongan pembangkang dan ini menurut Timbalan Presidan Warisan Darell Leiking  sebagai ‘kali pertama seorang Perdana Menteri yang tiada keabsahan menawarkan rasuah secara terang-terangan dalam siaran televisyen langsung di hadapan seluruh rakyat Malaysia.’

Namun dalam politik ahli politik sanggup berbuat apa-apa sahaja untuk mempertahankan kuasanya sehingga saat-saat akhir.

Pertukaran kepemimpinan

Krisis tersebut berakhir apabila Naib Presiden UMNO, Datuk Seri Ismail Sabri dilantik menjadi Perdana Menteri baharu. Kali ini tawar menawar politik dilakukan sebaik sahaja angkat sumpah sebagai Perdana Menteri  dan bukannya ketika hayat politik hampir berakhir.

Tawar menawar politik ini diterjemah dalam bentuk Memorandum Persefahaman (MoU) Transformasi dan Kestabilan Politik PH dan PN. Antara lain ialah persetujuan menyegerakan undang-undang lompat parti, sokongan terhadap  belanjawan negara, tidak membubarkan Parlimen sebelum 31 Julai 2022, peruntukan sama rata di antara kerajaan dengan pembangkang dan pelbagai lagi.

Persefahaman ini secara umumnya mampu memberikan fokus kepada kerajaan bagi menangani isu-isu ekonomi dan memulihkan semula pembangunan selepas krisis kesihatan terbesar dunia. Tawar-menawar di antara pembangkang khususnya PH dan PN tidak lagi menjadi isu besar.

Yang ada cumalah gesaan dan desakan untuk membuat pembaharuan seperti desakan agar mempercepatkan undang-undang anti lompat agar membawa kestabilan politik.

Tawar-menawar dalaman blok parti

Apabila selesai memuktamadkan persefahaman di antara PH dan PN, kini cabaran terbesar PN ialah menangani tawar-menawar dalaman yang berlaku sesama sekutu mereka dalam Perikatan Nasional.

Tawar-menawar dalaman merupakan tonggak kepada kestabilan Perikatan Nasional. Misalnya, mengekalkan jawatan menteri kanan kalangan parti-parti sekutu dianggap mampu memberikan kepuasan kepada parti masing-masing.

Namun pergolakan politik semasa membawa kepada ketidakpuasan parti-parti sekutu. Misalnya, apabila Ahli Parlimen Ampang, Zuraida Kamaruddin keluar dari Parti Bersatu dan menyertai Parti Bangsa Malaysia (PBM), sudah tentu ini menimbulkan ketidakpuasan hati parti Bersatu.

Pengerusi Bersatu menyuarakan bahawa jawatan Menteri Industri Perladangan dan Komoditi i perlu diganti kerana ia adalah kuota parti itu. Maka, jawatan tersebut perlu dikosongkan dan digantikan dengan  calon dari parti Bersatu.

Tuntutan jawatan dikembalikan

Pada masa sama, Perdana Menteri setakat ini masih tidak membuat apa-apa komen dan tindakan. Zuraida masih lagi kekal sebagai Menteri dan menjalankan tugas seperti biasa.

Dari satu segi, Perdana Menteri bimbang jika Zuraida digantikan maka Zuraida dan beberapa Ahli Parlimen sekutu mereka akan keluar daripada Perikatan Nasional. Lebih-lebih lagi persefahaman Pakatan Harapan dan Perikatan Nasional akan berakhir pada penghujung Julai ini.

Daripada satu sisi pula, sudah tentu sekiranya Perdana Menteri masih tidak membuat tindakan dengan menggantikan Zuraida maka tindak balas dari Parti Bersatu akan  terhasil. Parti Bersatu dianggarkan mempunyai 30 Ahli Parlimen dan ini memberikan pengaruh  besar kepada politik PN sekiranya mereka bertindak balas.

Malah Muhiyiddin pernah menegaskan bahawa bila-bila masa, parti tersebut boleh ‘menekan suis’ dan menumbangkan kerajaan sedia ada. Ugutan politik ini tentulah menggusarkan Perdana Menteri dan beliau berasa perlu menyelamatkan kerajaan yang dipimpinnya itu agar terus kekal dan berkuasa.

Apabila gesaan Bersatu untuk menggantikan Zuraida tidak mendapat respon positif daripada Perdana Menteri, maka pada pertemuan bersama Perdana Menteri, tuntutan lebih besar dikemukakan.

Tuntutan tersebut ialah pelantikan jawatan Timbalan Perdana Menteri timbul turut dibangkitkan ketika pertemuannya dengan Perdana Menteri. Ia dikatakan termaktub dalam perjanjian antara PN dan perdana Menteri.

Hal ini bermakna Perdana Menteri berdepan dengan satu lagi desakan oleh parti sekutunya sendiri.  Kewujudan perjanjian tersebut tidak banyak diketahui ramai termasuk dari pihak parti UMNO sendiri.

Yang pasti, perjanjian tersebut dibuat ketika Ismail Sabri menjadi calon Perdana Menteri yang ketika itu dilakukan ketika mahu mengukuhkan kedudukan sebagai Perdana Menteri dan memastikan parti sekutu yang menyokong mendapat ganjaran politik yang sewajarnya.

Cabaran di hadapan

Namun ini tidak mudah dilaksanakan kerana ketika ini keadaan ekonomi negara dan isu rakyat semakin genting dan perlu diutamakan, bukannya jawatan politik.

Yang lebih getir apabila kepemimpinan UMNO dan parti UMNO sendiri  tidak mengetahui mengenai kewujudan perjanjian tersebut. Hal ini boleh menyebabkan kemarahan dari parti beliau sendiri ketika keputusan parti UMNO untuk menggesa diadakan pilihan raya umum disegerakan bagi memastikan momentum kemenangan BN masih berpeluang untuk memenangi pilihan raya ini selagi tidak dilewatkan.

Hal ini kerana pembangkang masih dilihat gagal untuk bekerjasama sesama mereka dan belum mampu membentuk pakatan pembangkang yang lebih kuat sekurang-kurangnya mengelak pertembungan kerusi yang dipertandingkan.

Ternyata tawar-menawar politik merupakan satu strategi untuk mengukuhkan kekuasaan dan kestabilan politik sebagaimana terdapat dalam Memorandum Persefahaman (MoU) Transformasi dan Kestabilan Politik PH dan PN yang dilakukan secara telus, tidak berorientasikan kepentingan politik peribadi dan memberikan impak kepada fokus untuj kesejahteraan rakyat dan bukannya peribadi.

Namun apabila tawar-menawar politik itu tidak realistik dan tidak  diketahui oleh parti sendiri, maka ia boleh memudaratkan kedudukan politik mereka yang memeteraikan perjanjian tersebut.

Hal ini dirumitkan lagi dengan hakikat kedudukan Pengerusi PN, Perdana Menteri dan presiden parti bukanlah orang yang sama.  Sebab itu, terdapat gesaan untuk mempercepat pilihan raya umum bagi memastikan kestabilan politik dapat dibentuk.

Profesor Madya Dr Awang Azman Awang Pawi adalah penganalisis sosiopolitik dan sosiobudaya di Jabatan Sosiobudaya, Universiti Malaya, Kuala Lumpur. Beliau juga ialah felo penyelidik Pusat Kajian Demokrasi dan Pilihan Raya Universiti Malaya (UMCEDEL)

See author's posts


GUNAKAN AUTONOMI SARAWAK UNTUK DOKUMEN KEWARGANEGARAAN

MUTAKHIR ini timbul lagi perbincangan hangat tentang isu anak Sarawak yang bergelut dengan masalah untuk mendapatkan dokumen berkaitan kewarganegaraan.

Isu itu timbul dalam kalangan rakyat Sarawak yang dilahirkan dari kahwin campur, yang salah seorang daripada ibu bapa mereka merupakan rakyat asing.

Semasa di bawah pemerintahan Barisan Nasional (BN) dahulu, Jawatankuasa Khas Sarawak Mengenai Kewarganegaraan telah diwujudkan pada tahun 2016, di bawah Artikel 15A Perlembagaan Persekutuan untuk menangani isu berkenaan.

Namun apabila Pakatan Harapan (PH) mengambil alih tampuk kerajaan pada 2018, badan itu telah dimansuhkan setahun kemudian dan semua kes berkenaan diwajibkan untuk dikemukakan semula kepada Kementerian Dalam Negeri (KDN) untuk tujuan penyelerasan oleh Pasukan Petugas Khas pihak Persekutuan di bawah PH.

Justeru itulah, baru-baru ini Menteri Kebajikan, Keluarga dan Pembangunan Kanak-kanak Dato Sri Fatimah Abdullah telah menyerlahkan semula isu itu agar Sarawak diberi autonomi untuk mengendalikannya, memandangkan penyelesaian kes-kes berkaitan masih jua lambat akibat karenah birokrasi yang keterlaluan.

Menurut Fatimah, sejak dari 2016 sehingga 22 Oktober 2021, sejumlah 969 permohonan kewarganegaraan telah diterima, namun hanya 253 sahaja sehingga kini yang telah diluluskan, dan yang bakinya masih dalam senarai pertimbangan.

Rabu lepas, Senator Robert Lau Hui Yew telah mengeluarkan kenyataan menyokong saranan Dato Sri Fatimah itu, dan menzahirkan kekecewaan beliau betapa, dalam menunggu keputusan KDN itu, kanak-kanak Sarawak terpaksa melalui keresahan dan kebimbangan berkaitan hak mereka ke atas pendidikan, kesihatan, peluang pekerjaan serta hak mendapat bantuan kebajikan.

Senator Robert Lau telah menyarankan agar Sarawak menggunakan kuasa di bawah Ordinan Kelahiran dan Kematian 1951 (Sarawak Cap.10) dengan mewujudkan jabatan pendaftaran kita sendiri bagi tujuan mengeluarkan kad kelahiran bagi mana-mana anak Sarawak dan kad berkenaan yang boleh digunakan untuk pendaftaran pendidikan, peduli kesihatan, pekerjaan dan keperluan kebajikan.

Inilah salah satu lagi isu yang dilihat sebagai inti pati Persetujuan Malaysia 1963 (MA63).

See author's posts


Remaja maut dihempap besi pagar 2 tan

SIBU: Lelaki maut dipercayai dihempap besi pagar di salah sebuah bengkel pengangkutan jentera berat Jalan Tun Ahmad Zaidi Adruce, pagi semalam.

Ketua Polis Daerah Sibu, ACP Zulkipli Suhaili berkata, pihak polis menerima laporan berhubungan kejadian itu sekitar 10.48 pagi daripada seorang lelaki tempatan berumur 44 tahun.

“Siasatan di tempat kejadian oleh pasukan daripada Balai Polis Lanang dan Bahagian Siasatan Jenayah Ibu Pejabat Polis Daerah (IPD) Sibu mendapati mayat seorang lelaki tempatan berumur 18 tahun dijumpai dalam keadaan terbaring.

“Mangsa mengalami kecederaan di bahagian kepala akibat dihempap besi pagar anggaran seberat dua tan. Tiada sebarang unsur jenayah dikesan di lokasi kejadian,” jelasnya menerusi siaran media.

Mayat dihantar ke rumah mayat di Hospital Sibu untuk tindakan lanjut.

Kes diklasifikasikan sebagai mati mengejut.

Oleh AKUN GIMAN

See author's posts


Sejarah Iban

TUAN BARU … Udah ti badu dipegai Sultan Brunei Iban Sarawak temegah ati diperintah Raja Brooke.

Tusun Ke-43

LEKA jaku, Iban / “Sea Dayak” dikena sida pemansik antropologis nyebut seraban bansa ti bejaku ngena jaku Iban (Ibanic speaking people). Leka jaku “Ibanic” ditengkebang Alfred B Hudson (1970), Professor Emeritus, University of Massachusetts, Amherst, Department of Anthropology. Nitihka pansik analisis “HVS-I region (12 April 2011)”, nunjukka Iban @ Ibanic Group nadai bida ari raban orang asal menua “indigenous people”. Kenu ku sida pemansik antropologis, bepelasarka cytochrome b gene, bansa Dayak @ Ibanic Group, endang seraban enggau orang asal menua (Orang Asli) di menua bukai. Nya alai, Iban nya seraban ari peturun Dayak Borneo ti datai ari menua Yunnan di China enggau Kemboja baka ti udah disebut dulu agi ari tu. Kenu ku sekeda penulis Orang Putih, leka jaku “Iban” datai ari jaku bansa Kayan “Hivan” ti mai reti orang ti udah pindah ari menua bukai tauka oran ti udu bejalai kin kia. Bisi mega sida ke tuai  madah, bansa Iban bulih nama “Iban” ari cherita Tindin “Bragah Ngindang” seduai Entinggi “Keti Aur Tulang”. Amai tauka enda, dua iti teori nya, ukai pekara ti berat lalu nyadi batang kelikuh bansa Iban Sarawak. Utai ti bendar iya nya, bansa Iban Sarawak endang seperugan, saum  aki ini enggau bansa Dayak Borneo, lalu bisi tanda amat bepelasarka jaku @ Ibanic languages ti dikena IbanSarawak ke diatu. Ngenang pasal penatai Iban ke Sarawak, penatai aki ini Iban Sarawak ke diatu endang enda sebaka jalai, enda mega sebaka taun kenyau ari taun 1675, nitihka pansik antroplogis. Maya ti ngiga, berimba menua baru endur bumai betaun, Iban endang seruran charut enggau bansa Ukit, Baketan, Seru, Beliun, Lugat, Lusum sereta mayuh mega etnik orang asal (natives) ti mit-mit ke bukai, tang “Iban fears no other tribes”.

ABANG GUDAM NYELAMATKA DAYANG CHI

Ninga munyi nya, Abang Gudam mega madahka diri endang sigi deka bedagang ke Berunei. Taja pia, sema iya ulih ngerampas lalu nyelamatka Dayang Chi ari Sultan, enda mih anak iya nya ngelala iya. Ninga munyi nya, Temenggong Kadir pan lalu meri iya penerang pasal anak iya nya. Nya alai, kenu ku Temenggong Kadir, iya agi nyimpan bedil ti mit ti dikerinduka Dayang Chi nya. Maya iya tepedaka bedil nya, tentu iya ngelala bedil nya sigi enggi sida sebilik ti selalu dikayam iya. Enti Abang Gudam bisi ati deka nulung iya nyelamatka anak indu iya nya, iya ngasuh Abang Gudam mai bedil nya. Maya iya datai di Berunei din ila Temenggong Kadir ngasuh Abang Gudam nguji ngumbuk Dayang Chi datai ngagai perau iya lalu mantaika bedil nya. Enti iya tepedaka bedil nya, tentu iya ngelala nya bedil sida sebilik. Udah nya Abang Gudam tentu nemu nya mih Dayang Chi. Kelimpah ari nya Dayang Chi tau dikelala ari tai lalat ba deguk enggau rekung iya.

Hari seiti Abang Gudam enggau bala nembiak iya pan mupuk belayar ke Berunei. Udah belayar lebih sebulan sida pan datai di Berunei. Datai din sida pan sangkai ba jeti bala mayuh di pasar Berunei. Abang Gudam muka penjan kapal iya awakka dipeda bala mayuh ti deka meli kain sutera iya nya. Mayuh orang Melayu Berunei datai bebelika kain nya. Taja kain iya laku amai di pasar dia, iya apin puas ati laban apin betemu enggau Dayang Chi. Nya alai hari seiti iya pan mindah ngagai jeti Sultan Berunei. Dia mega mayuh bala sida sebilik sereta kaban belayan Sultan datai meli kain sutera Abang Gudam.

Hari seiti Abang Gudam minta diri tama ke astana laban deka meri Sultan kain sutera ke buah jari ari iya. Sultan gaga amai ati nerima pemeri ari Abang Gudam lalu deka malas budi Abang Gudam ngena sebarang utai ti dipilih Abang Gudam empu. Ninga munyi nya, Abang Gudam meri besai terima kasih ngagai Sultan lalu madahka diri deka nerima pemeri ari Sultan nya, udah ti bepikir dulu sebedau iya milih.

Lemai nya bisi dia tiga iku bini Sultan enggau gundik iya nyengkaum Dayang Chi tama kapal Abang Gudam laban deka meli kain enggau barang bukai. Maya nya Dayang Chi tepedaka bedil apai iya ti ayan ba kapal layar Abang Gudam. Maya iya negu bedil nya, iya pan nyabak sikuk-siku. Maya nya mega Abang Gudam mega bisi meda tai lalat ba rekung indu nya. Abang Gudam merening mua indu nya lalu nanya sekali ke iya bini Sultan tauka ukai. Indu nya nagunka pala lalu madahka diri deka meli kain sutera. Ninga munyi nya Abang Gudam ngasuh iya milih kediri lalu iya pan milih lima belas iti kain sutera. Lebuh indu nya deka mayar rega kain nya, Abang Gudam enggai nerima duit iya lalu madah, kain nya nyadi pemeri ari iya, enda ibuh bayar. Dayang Chi tuchum-tuchum malik ngagai mua sigat Abang Gudam lalu pulai nitihka bala astana ti bukai.

BETEMU ENGGAU SULTAN BRUNEI

Lebuh bala bini enggau gundik Sultan pulai ari kapal dagang nya, sida nusui pasal kain sutera sereta pemanah kapal nya ngagai Sultan. Ninga munyi nya Sultan pan berumban nurun ke kapal Abang Gudam lalu betemu enggau iya. Datai ba kapal nya, Sultan pan betabi basa lalu berandau enggau orang dagang nya. Abang Gudam pan madahka nama diri. Iya madahka diri datai ari Minangkabau di Sumatra. Iya anak Dato Bendahara Harun di Pagar Ruyong. Sultan pan nanyaka penyauh Sumatra ari Brunei. Abang Gudam madahka diri udah belayar dua bulan sebedau datai di Berunei. Abang Gudam pan nanya nama kebuah Sultan enda kala nemuai ngagai sida di Sumatra. Ku iya, iya enda tentu pechayaka bala sida sebilik ulih merintah menua Berunei enti iya bejalai ke menua bukai, lebih agi enti lama, nyau datai ke bebulan-bulan ke menua tasik. Sultan mega nanya baka ni iya ulih bejalai ngagai menua orang datai ke bebulan-bulan. Ku Abang Gudam, iya ukai Sultan baka iya. Ku iya, iya mega enda tentu masuk champur enggau perintah menua apai iya. Tambah mega iya bisi tiga iku menyadi ti bukai begulai enggau apai iya din baka Dato Bandahara Puteh, enggau menyadi indu iya Dayang Ungu seduai Dayang Remindan.

Udah nya Sultan pan minta Abang Gudam ngusung iya di astana. Abang Gudam madahka diri apin ulih nemuai ngagai iya di astana laban agi mayuh pengawa dagang iya ba kapal nya. Pia mega iya madahka diri agi lama bedagang di menua nya. Nya alai, Abang Gudam pan meri Sultan kain ti diukir ngena ubung emas. Lebuh Sultan nya pulai ke astana, iya nyuaka kain nya ngagai permaisuri iya. Naka pengaga bini Sultan nya meda kain ti badas amai baka nya. Enda iya kala ngena kain ti ngemanah nya.

Pagi seiti Sultan ngasuh bala tukang sumai astana nyayat seiku chapi, kambin enggau manuk lalu ngambi Abang Gudam ngabang ngagai iya di astana nya. Maya nya Sultan mega muka pengerami makai lemai kena iya nyambut temuai ari astana Mingkabau nya. Sebedau makai lemai nya Sultan ngasuh bala pemesai astana ngambi lalu ngiring Abang Gudam ari kapal iya ke astana ngena adat basa astana Sultan. Dinga munyi gendang sereta tabuh astana berauh begemung ke langit. Nya mih tanda madahka bisi pemesai ari menua bukai datai ke astana Sultan. Maya nya Abang Gudam ngena pekayan astana baka ti dikena iya maya bisi pengerami di astana apai iya di Minangkabau.

Datai di astana Abang Gudam diasuh Sultan duduk ngimbai iya muak ke kanan semak bala pemesai-pemesai astana Sultan Berunei nya. Udah sida sama duduk sida pan berengkah berandauka mayuh macham pekara lebih agi pasal adat agama Islam. Ari gaya enggau chara iya berandau enggau Sultan sereta pemesai-pemesai astana, semua sida nya pan nemu Abang Gudam nya endang amai anak orang pemesai astana di Sumatra. Adat basa sereta ulah iya ti manah sereta alus ngasuh Sultan sereta pemesai-pemesai astana nya amai rindu sereta bebasaka iya. Enda lama udah nya bala kuli di astana nya pan mai mayuh bansa utai diempa enggau ai irup. Lebuh udah badu makai, Sultan ngasuh Abang Gudam bemalam ba astana tang Abang Gudam enggai laban agi kisuk ngaduka dagang ba kapal din. Ninga munyi nya saut Abang Gudam, Sultan tusah mimit ati laban iya apin berundingka utai ti deka diberi iya ngagai temuai iya nya.

PEMERI ARI SULTAN BERUNEI

Maya ti makai lemai nya, Abang Gudam makin tekait ati meda pemajik Dayang Chi. Nya alai, hari seiti sebedau mupuk belayar mulaika diri, Abang Gudam ngusung astana lalu madahka diri meri selamat tinggal ngagai Sultan. Lebuh Sultan ti minta iya milihka diri pemeri ti dikedeka iya, Abang Gudam madahka diri deka minta Dayang Chi. Sultan Berunei nya nadai jaku agi lalu ngemendarka gundik iya nya dibai Abang Gudam.

Udah Abang Gudam enggau Dayang Chi tama kapal, sida pan mupuk belayar pulai ke Saribas. Udah belayar dua tiga minggu, sida pan datai di Semaruang, Saribas. Meda anak iya datai Temenggong Kadir gaga amai ati. Malam nya Temenggong Kadir ngangauka mayuh bala Dayak Iban enggau bala Melayu Saribas ngabang ngagai pengerami ‘makai selamat’ kena nyambut penatai Dayang Chi ngagai sida sebilik.

Dua tiga hari udah nya, Temenggong Kadir pan ngusung  Abang Gudam ba rumah iya lalu nanya sekali ke iya bisi ati deka diau mendam di Saribas tauka pulai ke Minangkabau. Abang Gudam madahka diri enggai pulai lalu deka diau mendam di Saribas enti orang di menua nya deka nerima iya. Ninga munyi nya, Temenggong Kadir ingatka semaya iya enggau Abang Gudam pasal Dayang Chi ti diselamatka iya ari Sultan Berunei. Iya mega madahka diri setuju Abang Gudam ngambi Dayang Chi ke bini iya. Ninga munyi nya Abang Gudam berasai gaga amai ati.

Referen maya & kolobrasyen: Tetuan Alexander Mering – Kabupaten Sintang (Bachelor of Law, UNTAN, Pontianak,  Indonesia) & The Encyclopaedia of Iban Studies, Volume III, Joanne and Vinson H. Sutlive. The Sarawak Journal 1994-The Source of Iban History, Benedict Sandin.

(Betampung ba Tusun Ke-44  minggu nyin ila)

Nya mih, sekeda cherita penatai enggau pemindah bansa Iban makin ngansak sesemak ke Utara, ari menua Batang Sadong, nyentuk ke menua Batang Krian-Sebelak di menua Saratok ke diatu. Ari pelilih menua Serian, Betong, Saratok Iban majak ngiga menua baru tunga ke Utara.  Arapka Iban patut nemu asal penatai diri empu endang seperugan sebedau bepechah berimba menua baru di menua bukai.

Artikel ti deka nyadi bup tu ila, endang deka befokus ba senentang perugan Dayak @ Ibanic Group aja, ukai reti kitai ngelaung tauka enggai begulai enggau bansa Dayak bukai, tang mih awakka mudah agi dipansik laban mit agi rampa. Bansa Dayak bukai awakka sida empu ga mansik. Nitihka pansik Litericha enggau Sains Spiritual, Dayak @ Ibanic Group ukai semina kala diau begulai enggau Bunsu Petara (Dewa) – Sengalang Burung tujuh iku diri menyadi, Orang Panggau Libau enggau mayuh bansa Antu, dulu kelia; tang bansa Dayak Borneo @ Ibanic Group mega datai ari peturun Bunsu Petara (Dewa, Dewi) ti bechampur enggau mensia dunya  (1) Bunsu Petara (Dewa) + Mensia   (2) Antu + Mensia + Bunsu Petara. Ila kita meda lenak agi, amat tauka enda utai tu. Pia mega, bala tuai Iban Sarawak dulu kelia endang dipilih Bunsu Petara, atas pemendar ari Petara (Tuhan, God Almighty). Pechaya tauka enda, bepanggai ba pemacha empu. Engka bisi ga pemacha deka nemu pasal referen artikel tu, endang enda ulih dirintai ditu laban kelalu mayuh, lalu deka ditulis dalam bup maya dichelak ila. Nya alai, Iban patut nemu asal penatai peturun diri empu, ambika kitai ulih serakup lalu begempung enggau bansa bukai di Sarawak mega. Engka bala pemacha bisi utai tanya tauka deka ngirum infomasyen enggau gambar ti releven ngagai aku tau giga aku ba lumur WhatsApp tu: 013 8325146  tauka  SMS  0111 401 9115.

Oleh HARRY USUP UMBAR

See author's posts


SMK Song johan CIP-KPS 2022 Peringkat Zon Tengah Negeri Sarawak

SIBU: Sekolah Menengah Kebangsaan (SMK) Song dari Kapit dinobatkan sebagai johan Interaktif Pengguna Kelab Pengguna Sekolah (CIP-KPS) Tahun 2022 Peringkat Zon Tengah Negeri Sarawak yang berlangsung di Taman Rekreasi Greenpark Phase 2, hari ini.

Mereka memenangi wang tunai RM700, piala dan sijil.

Tempat kedua dan tempat ketiga masing-masing dimenangi oleh SMK St Patrick dari Mukah dan SMK Sarikei Baru dari Sarikei.

SMK St Patrick membawa pulang wang tunai RM500 manakala SMK Sarikei Baru mendapat wang tunai RM300. Mereka juga menerima piala dan sijil.

Seramai 52 pelajar dari 13 sekolah di wilayah tengah menyertai program tersebut yang bertujuan mendidik pelajar mengenai kepenggunaan.

Pengarah Kementerian Perdagangan Dalam Negeri dan Kos Sara Hidup (KPDN) Sarawak, Matthew Dominic Barin menggesa pelajar memahami peranan mereka sebagai pengguna.

“Kita mahu mereka menjadi pengguna yang bijak. Jadi, melalui aktiviti pagi ini, kita harap dapat ajar mereka menjadi pengguna bijak,” jelasnya ketika ditemui pemberi hari ini.

Beliau berkata, dalam cabaran itu, pelajar perlu melalui siri permainan strategi dan permainan interaktif berkaitan kepenggunaan.

“Pemenang cabaran zon tengah akan bersaing dalam ke peringkat negeri yang dijadualkan pada Julai,” ujarnya.

Oleh AKUN GIMAN

See author's posts


Teroka peluang, program baharu jangka panjang

KUCHING: Kementerian Kebajikan, Kesejahteraan Komuniti, Wanita, Keluarga dan Pembangunan Kanak-Kanak mewujudkan kerjasama dengan Perbadanan Produktiviti Malaysia (MPC) bagi menerokai peluang dan program baharu jangka panjang melibatkan produktiviti dan inovasi.

Menterinya, Dato’ Sri Fatimah Abdullah menerima kunjungan hormat daripada MPC yang diketuai Pengarahnya, Dato Abdul Latif Abu Seman bertempat di Baitul Makmur di sini, semalam.

Antara objektif kunjungan adalah merangka program baharu yang melibatkan kluster kulinari, kecantikan, urutan dan spa serta jahitan kreatif.

Manakala, input perbincangan adalah mengenai Business Webinar Virtual Advisory Clinic (VAC), Mentor Virtual, Penyelarasan Virtual dan Latihan Virtual iaitu program bertujuan membantu usahawa, peniaga dan penjaja untuk mengukuhkan strategi perniagaan yang terjejas disebabkan Perintah Kawalan Pergerakan (PKP) dan pandemik Covid-19.

Program itu turut memberi khidmat nasihat, latihan dan pemantauan kepada syarikat perusahaan kecil dan sederhana (PKS) dan membantu mereka mengembangkan operasi dan perniagaan selain sesi diberikan percuma secara atas talian di antara usahawan yang terpilih dengan Pakar Industri yang dilantik MPC.

Kunjungan turut membincangkan untuk mewujudkan profail syarikat menggunakan pendekatan kecemerlangan perniagaan berdasarkan tujuh kriteria utama bagi membantu organisasi dari semua saiz dan sektor untuk mencapai kecemerlangan organisasi.

Selain itu, antara turut disentuh adalah mengenai geran skim peningkatan produktiviti enterprise (SPPE) 2020 – Malaysia Productivity Blueprint(SPPE-MPB), sebanyak 600 organisasi seluruh Malaysia yang mengamalkan sistem sistem pengurusan produktiviti dan inovasi yang berkesan (2017- 2020).

RancanganMalaysiake-11(RMK11) turut menekankan bahawa PKS akan digalakkan untuk mempertingkatkan penggunaan automasi dan inovasi dalam proses pengeluaran dan perkhidmatan perniagaan.

Fasilitasi ini akan membolehkan PKS lebih berinovasi dan mengkomersialkan produk dan perkhidmatan dengan peruntukan pada 2017 sebanyak RM5 juta, 2018 (RM6 juta), 2019 (RM6 juta) dan 2020 (RM7 juta) merangkumi peruntukan sejumlah RM24 juta bagi tempoh empat tahun dengan 20 syarikat PKS di Sarawak telah menyertai Geran SPPE itu.

Turut hadir, Pengarah Jabatan Wanita dan Keluarga Noriah Ahmad, Pengarah MPC Wialyah Sarawak Sarimah Misman dan Setiausaha Korporat MPC Roseleena Hashim.

Oleh Zarina Abdullah

See author's posts


Pengarah JPSS ketuai 160 penerima pingat

TAHNIAH… Datuk Patinggi Tan Sri Abang Johari Tun Openg menyemat Pingat Perkhidmatan Setia kepada Ir Ahmad Denney Ahmad Fauzi dari JPSS yang telah berkhidmat selama 32 tahun pada majlis Anugerah Pingat Perkhidmatan Setia di Limbang.

LIMBANG: Pengarah Jabatan Pengairan dan Saliran Sarawak (JPSS), Ir Ahmad Denney Ahmad Fauzi mengetuai senarai 160 penerima Anugerah Pingat Perkhidmatan Setia di sini, semalam.

Premier Sarawak Datuk Patinggi Tan Sri Abang Johari Tun Openg menyempurnakan Penyampaian Anugerah Pingat Perkhidmatan Setia itu bagi Bahagian Limbang.

Ahmad Denney berkhidmat dengan penuh taat setia selama 32 tahun.

Turut menerima anugerah sama ialah Pegawai Daerah Limbang Superi Awang Said yang berkhidmat selama 29 tahun dan Pegawai Daerah Lawas Ladin Atok yang berbakti selama 26 tahun.

Selain itu, Aslan Awang Abdullah dari Jabatan Tanah Dan Survei merupakan penerima yang berkhidmat dengan penuh taat setia dan dedikasi selama 40 tahun, diikuti Alias Latif dari Jabatan Bekalan Air Luar Bandar, yang berkhidmat 39 tahun dan Peter Vyner Lawan dari Jabatan Kastam Diraja Malaysia yang berbakti selama 39 tahun.

Penerima mewakili 11 jabatan dan agensi kerajaan menerima Anugerah Pingat Perkhidmatan Setia Bahagian Limbang termasuk lapan agensi dan jabatan kerajaan adalah di bawah Kerajaan Negeri, manakala tiga Persekutuan.

Pada majlis itu, penerima pingat terdiri daripada pegawai daripada jabatan dan agensi termasuk Jabatan Kerja Raya, Jabatan Tanah Dan Survei Sarawak, Jabatan Hutan Sarawak, Jabatan Petanian Sarawak, Jabatan Pendidikan Negeri Sarawak dan agensi lain.

Majlis Penyampaian Pingat Perkhidmatan Setia ini merupakan kali ketiga diadakan tahun ini, bagi memberi penghargaan kepada anggota perkhidmatan awam Negeri dan Persekutuan atas perkhidmatan yang berkualiti serta berintergriti sepanjang tempoh perkhidmatan.

Turut hadir, Timbalan Menteri Pembangunan Luar Bandar Datuk Hasbi Habibollah, Timbalan Menteri Pemodenan Pertanian dan Pembangunan Wilayah Datuk Dr Abdul Rahman Ismail, Ahli  Dewan Undangan Negeri (ADUN) Batu Danau Paulus Palu Gumbang, Setiausaha Kerajaan Sarawak Dato Sri Mohamad Abu Bakar Marzuki dan Residen Limbang Sebi Abang.

Oleh ADENG EDRUS

See author's posts


Trump enggan serah kuasa secara aman jika kalah

WASHINGTON: Presiden Amerika Syarikat (AS), Donald Trump semalam enggan untuk memberikan jaminan bahawa beliau akan menyerahkan kuasa jika kalah dalam pilihan raya November depan.

Kenyataan itu sekali gus dikritik oleh pencabarnya daripada Parti Demokrat, Joe Biden dan seorang anggota Parti Republikan yang disertainya.

“Baik, kita akan melihat apa yang bakal terjadi,” kata Trump ketika ditanya dalam sidang akhbar Rumah Putih sama ada beliau komited dengan perkara paling asas dalam pemerintahan demokrasi di AS iaitu penyerahan kuasa jika berlaku perubahan presiden.

Biden yang menduduki tempat pertama dalam beberapa tinjauan pendapat Pilihanraya Presiden AS menyatakan perasaan tidak percayanya terhadap kenyataan tersebut.

“Apakah negara yang kita duduki sekarang ini?” Kata bekas Naib Presiden AS tersebut ketika ditanya komennya berhubung kenyataan Trump itu.

“Lihat, dia berkata perkara yang paling tidak rasional. Saya tidak tahu apa yang perlu saya katakan,” tambahnya lagi.

Senator daripada Parti Republikan, Mitt Romney berkata menerusi Twitter: “Asas kepada demokrasi ialah penyerahan kuasa secara aman tanpanya itulah Belarus.” Belarus dilanda satu siri tunjuk perasaan bagi membantah keputusan pilihan raya presiden yang berlangsung pada bulan Ogos lalu dan menyaksikan kemenangan Alexander Lukashenko sebagai presiden negara itu buat kali keenam.

See author's posts


PUWas bantu usahawan wanita

SARIKEI: Program Pelesenan Perniagaan Usahawan Wanita Sarawak (PUWas) merupakan salah satu pendekatan dari Kerajaan Sarawak untuk membantu usahawan wanita di negeri ini.

Menurut Pengarah Jabatan Wanita dan Keluarga Sarawak, Noriah Ahmad, program memudahkan usahawan-usahawan wanita di Sarawak mendapatkan lesen dan permit perniagaan.

“Ini merupakan inisiatif Kerajaan Sarawak supaya usahawan wanita ini tidak lagi ketinggalan sekiranya ada bantuan pada masa akan datang.

“Program ini telah direncanakan dengan baik dimana semua usahawan wanita tidak perlu ke pejabat berkaitan untuk mendaftar perniagaan sebaliknya pejabat berkaitan turut menyertai program ini bagi memudahkan permohonan pelesenan,” katanya.

Beliau berkata demikian ketika berucap di Program Pelesenan Perniagaan Usahawan Wanita Sarawak (PUWas), kelmarin.

Katanya, ramai peniaga termasuk usahawan wanita terjejas sepanjang Perintah Kawalan Pergerakan (PKP) lalu.

“Atas kesedaran itu, kita mahu membantu mereka menyediakan kemudahan melalui PUWas.

“Selepas penganjuran PUWas di Sarikei, penganjurannya akan diteruskan di daerah Sibu.

“Kita berharap program ini dapat dimanfaatkan sepenuhnya oleh peserta untuk mendapatkan lesen perniagaan, sekaligus memperluaskan lagi perniagaan mereka,” ujarnya.

Dalam turut hadir di program tersebut ialah Ahli Dewan Undangan Negeri (ADUN) Repok, Dato’ Sri Huang Tiong Sii.

Oleh Earl Anek

See author's posts


Kes positif baharu Covid-19 terendah

PUTRAJAYA: Jumlah kes positif baharu COVID-19 semalam mencatat angka paling rendah dengan 10 kes, sejak Perintah Kawalan Pergerakan (PKP) dilaksanakan mulai 18 Mac lepas, sekali gus menjadikan jumlah kumulatif terkini 7,629 kes.

Lebih menggembirakan semalam juga sekali lagi tiada kes kematian dicatatkan seperti sejak seminggu lepas dan jumlah kumulatif maut kekal pada 115.

Ketua Pengarah Kesihatan Datuk Dr Noor Hisham Abdullah berkata terdapat 86 kes pulih dan dibenarkan discaj semalam.

“Ini menjadikan jumlah kumulatif kes pulih sepenuhnya daripada COVID-19 dan telah discaj dari wad adalah sebanyak 6,169 kes atau 80.9 peratus daripada jumlah keseluruhan kes.

“Setakat dilaporkan hari ini, hanya lapan kes positif COVID-19 sedang dirawat di Unit Rawatan Rapi (ICU) dengan empat daripadanya memerlukan bantuan pernafasan,” katanya pada sidang media harian perkembangan COVID-19, di sini semalam.

Beliau berkata, semua kes baharu itu adalah penularan tempatan dengan lima kes daripadanya melibatkan bukan warga Malaysia dan tiada kes import yang mendapat jangkitan di luar negara.

Mengulas perkembangan Perintah Kawalan Pergerakan Bersyarat (PKPB) sejak 4 Mei lepas, Dr Noor Hisham menjelaskan trend penularan COVID-19 dalam kalangan masyarakat setempat semakin berkurangan.

“Hampir sebulan penguatkuasaan PKPB di negara kita, didapati jumlah kes positif dari 4 Mei sehingga semalam adalah 1,189 kes dengan kes melibatkan warga Malaysia hanya 22.7 peratus (270 kes), manakala 77.3 peratus (919 kes) pula melibatkan kes bukan warganegara termasuk 383 kes warga asing di tiga Depot Tahanan Imigresen.

“Pencapaian ini tidak mungkin tercapai tanpa kerjasama dan kepatuhan orang ramai kepada nasihat, saranan dan prosedur operasi standard (SOP) kerajaan, serta juga aktiviti penguatkuasaan oleh pelbagai agensi kerajaan.

“Justeru, KKM ingin mengucapkan syabas dan terima kasih kepada pelbagai industri dan orang ramai kerana sudi memikul beban bersama kerajaan demi kepentingan komuniti dan negara. Jika usaha ini diteruskan, pastinya kita dapat memutuskan rantaian COVID-19 di Malaysia,” katanya.

Sementara itu, Dr Noor Hisham berkata orang awam boleh menggunakan fungsi ‘Hotspot Tracker’ melalui aplikasi MySejahtera bagi membantu rakyat Malaysia menyesuaikan diri dengan aktiviti harian termasuk merancang perjalanan harian dan mengenal pasti kawasan berisiko kes COVID-19 dilaporkan.

“Fungsi ini dapat membantu rakyat mengenal pasti sekiranya terdapat kes yang dilaporkan dalam lingkungan satu kilometer dari kawasan yang dicari dalam tempoh 28 hari.

“…oleh itu, fungsi ini boleh dijadikan panduan kepada setiap pengguna dalam membuat keputusan untuk bergerak dari satu tempat ke tempat yang lain,” katanya.

Dr Noor Hisham turut menggalakkan orang ramai supaya memuat turun aplikasi itu untuk menggunakan fungsi penting, termasuk penilaian kendiri kesihatan serta maklumat terkini daripada Pusat Kesiapsiagaan dan Tindak Cepat Krisis (CPRC) KKM.

Bagaimanapun, beliau berkata rakyat disarankan mengelakkan perjalanan tidak perlu ke kawasan yang mempunyai risiko jangkitan COVID-19.– BERNAMA

See author's posts


Dewan Rakyat lulus tiga resolusi berkaitan baki wang terimaan

KUALA LUMPUR: Dewan Rakyat semalam meluluskan tiga resolusi berkaitan baki wang terimaan Terbitan Pelaburan Kerajaan Malaysia (MGII), Bil Perbendaharaan Islam Malaysia (MITB) dan Bil Perbendaharaan Malaysia (MTB) ke dalam Kumpulan Wang Pembangunan dan Kumpulan Wang Covid-19.

Yang Dipertua Dewan Rakyat Tan Sri Azhar Azizan Harun berkata, ketiga-tiga resolusi berkenaan diluluskan tanpa perbahasan.

Timbalan Menteri Kewangan II, Yamani Hafez Musa yang membentangkan resolusi berkenaan memaklumkan resolusi pertama melibatkan peruntukan perenggan 4(b) Akta Pendanaan Kerajaan 1983 [Akta 275], supaya kerajaan memindahkan sebanyak RM22,824 juta di bawah seksyen 3 (1) Akta yang sama, iaitu baki wang terimaan MGII dari September hingga Disember 2021 sebanyak RM13,500 juta dan baki wang terimaan MITB tahun 2021 sebanyak RM9,324 juta ke Kumpulan Wang Pembangunan.

Bagi resolusi kedua, di bawah peruntukan perenggan 2(2)(b) Akta Bil Perbendaharaan (Tempatan) 1946,[Akta 188] supaya kerajaan memindahkan sebanyak RM2,968 juta wang terimaan Bil Perbendaharaan Malaysia (MTB)  tahun 2021 di bawah seksyen 2(1) Akta yang sama ke Kumpulan Wang Pembangunan.

Manakala bagi resolusi ketiga juga di bawah peruntukan perenggan 4(b) Akta Pendanaan Kerajaan 1983,[Akta 275] supaya kerajaan memindahkan sebanyak RM11,000 juta di bawah seksyen 3(1) Akta 275 dan seksyen 4(2) Akta Langkah-Langkah Sementara Bagi Pembiayaan Kerajaan (COVID-19) 2020 [Akta 830], iaitu baki wang terimaan MGII dari September hingga Disember 2021 ke Kumpulan Wang Covid-19″.

Persidangan Dewan Rakyat bersambung Isnin.- Bernama

See author's posts


Penerimaan garis panduan WWF-Malaysia tingkatkan kesedaran

SIMBOLIK DOKUMEN… Tan Sri Dato’ Abang Iskandar Abang Hashim serta Jason Juga memaparkan ‘ Garis Panduan Penghukuman Bagi Jenayah Hidupan Liar di Sarawak.’ •Foto NUR AIN OTSMAN

KUCHING: Mahkamah di negeri ini kini mempunyai garis panduan hukuman komprehensif bagi jenayah hidupan liar dengan pelancaran ‘Garis Panduan Penghukuman Bagi Jenayah Hidupan Liar di Sarawak.’

Majlis pelancaran itu disempurnakan oleh Ketua Hakim Besar Sabah dan Sarawak, Tan Sri Dato’ Abang Iskandar Abang Hashim  di Kompleks Mahkamah Kuching, semalam.

Dokumen itu menandakan kemajuan ketara dalam usaha mahkamah untuk menangani cabaran dalam menjatuhkan hukuman yang adil dan konsisten terhadap pesalah jenayah hidupan liar.

Menurut Ketua Pegawai Eksekutif WWF-Malaysia Sophia Lim, adalah satu penghormatan bagi WWF-Malaysia untuk bekerjasama dengan mahkamah, dalam dokumen penting yang dipanggil ‘Garis Panduan Penghukuman Bagi Jenayah Hidupan Liar di Sarawak’.

“Secara global,  perdagangan haram hidupan liar menduduki tempat keempat selepas dadah, senjata, dan pemerdagangan manusia. Perjalanan kami bersama Mahkamah, khususnya Kumpulan Kerja Alam Sekitar Sarawak, bermula sejak 2015. Kami memulakan perjalanan ini kerana misi yang sama. Kami menjaga alam sekitar. Kami mengambil berat terhadap hidupan liar dikurniakan oleh Sarawak,” katanya dalam teks ucapannya yang dibacakan oleh Pengarah Konservasi WWF-Malaysia, Dr Henry Chan.

Tambahnya, ini juga akan menyokong badan kehakiman untuk mengukuhkan pelaksanaan mahkamah alam sekitar di Malaysia.

“Dengan penerimaan garis panduan oleh Mahkamah, WWF-Malaysia akan terus meneruskan lebih banyak aktiviti perkongsian pengetahuan dan pembinaan kapasiti.

“Akhirnya, kami berharap peningkatan kesedaran tentang jenayah hidupan liar dan isu alam sekitar lain di negeri ini akan memberi laluan kepada pendakwaan yang lebih berkesan,” ujarnya.

Katanya jelas sekali, untuk hukuman yang memberi kesan pencegahan terhadap jenayah hidupan liar, adalah perlu membawa lebih banyak jenayah sebegitu ke mahkamah dan untuk pelakunya didakwa dengan hukuman dikenakan secara konsisten.

Mahkamah Alam Sekitar telah ditubuhkan pada 3 Sept 2012 untuk memastikan keseragaman dalam membuat keputusan kes alam sekitar, selain menambah baik pentadbiran keadilan dalam kes sedemikian.

Pada masa ini, hukuman yang dijatuhkan bagi kes jenayah hidupan liar oleh mahkamah adalah tidak konsisten dan oleh itu, tidak mencukupi untuk menghalang jenayah ini daripada berulang.

Akibat daripada ini adalah potensi kehilangan hidupan liar yang tidak dapat dipulihkan di seluruh Sarawak. Oleh itu, ‘Garis Panduan Penghukuman Bagi Jenayah Hidupan Liar di Sarawak’ adalah inisiatif Mahkamah Tinggi Sarawak melalui Kumpulan Kerja Alam Sekitar Sarawak (SWGE) yang bermula pada 2020 dengan sokongan teknikal daripada WWF-Malaysia.

Satu siri perundingan untuk menyemak garis panduan itu telah dianjurkan pada tahun 2022 melibatkan badan kehakiman, agensi penguatkuasaan undang-undang hidupan liar dan NGO alam sekitar.

Garis panduan ini akan membantu hakim menjatuhkan hukuman yang adil dan konsisten yang sepadan dengan sifat jenayah hidupan liar.

Langkah ini juga akan membantu memajukan pelaksanaan mahkamah alam sekitar di negeri ini. Walaupun garis panduan ini boleh mengikat mahkamah, mahkamah dibenarkan untuk meninggalkan garis panduan apabila sesuai dan menggunakan budi bicara kehakimannya terhadap hukuman.

Turut hadir, Penyelaras SWGE, Jason Juga.

Oleh NUR AIN OTSMAN

See author's posts


Warga emas guna gelaran ‘Datuk’ palsu didenda

SHAH ALAM: Padah menggunakan gelaran  ‘Datuk’ palsu, seorang ahli perniagaan warga emas didenda sebanyak RM2,500 yang dikenakan Mahkamah Majistret di sini semalam.

Tertuduh, Mohsin Bujang, 62, mengaku bersalah selepas pertuduhan itu dibacakan terhadapnya oleh jurubahasa mahkamah di hadapan Majistret Erry Shahriman Nor Aripin.

Mengikut pertuduhan, dia didakwa menggunakan darjah kebesaran dengan gelaran ‘Datuk’ bagi maksud perdagangan, perniagaan, pekerjaan dan profesion tanpa kebenaran bertulis daripada Kerajaan Persekutuan mahupun kerajaan negeri.

Mohsin didakwa melakukan perbuatan itu di sebuah kondominium di Seksyen 13 di sini pada jam 6.18 petang,15 April 2019.

Dia dituduh mengikut Seksyen 3(1)(a) Akta Lambang dan Nama (Mencegah Penggunaan Tidak Wajar) 1963 (Akta 414) dan boleh dihukum di bawah Seksyen 5 akta sama, yang memperuntukkan hukuman denda sehingga RM20,000 atau penjara tidak lebih tiga tahun atau kedua-duanya, jika sabit kesalahan.

Mengikut fakta kes, Mohsin selaku ketua eksekutif kumpulan syarikat miliknya menandatangani satu surat kepada sebuah syarikat lain dengan menggunakan gelaran ‘Datuk’ telah mendatangkan kemusykilan kepada wakil syarikat berkenaan.

Ekoran daripada itu, wakil syarikat yang menerima surat ditandatangani Mohsin membuat semakan dan mendapati warga emas berkenaan menggunakan gelaran ‘Datuk’ palsu berikutan tiada rekod menyatakan dia pernah dikurniakan darjah kebesaran terbabit sebelum membuat laporan polis.

Terdahulu, Timbalan Pendakwa Raya Muhammad Uzair Abd Munir memohon mahkamah mengenakan hukuman setimpal ke atas tertuduh memandangkan kes penggunaan gelaran palsu kerap berlaku dan ia boleh mencemarkan nama baik institusi diraja di negara ini.

Erry Shahriman kemudian menjatuhi hukuman denda RM2,500 dan penjara tiga bulan jika tertuduh gagal membayar denda berkenaan.

Tertuduh membayar denda dikenakan. – Bernama

See author's posts


Peserta Bengkel Kek Lapis Premium terima sijil

MIRI : Bengkel Membuat Kek Lapis Premium anjuran Kementerian Belia dan Sukan Sarawak selama dua hari dan disertai oleh 30 belia berakhir di sini semalam.

Bengkel itu bertujuan mendedahkan ilmu dalam pembuatan kek lapis premium di samping menggalakkan generasi belia menceburi bidang keusahawanan.

Ahli Dewan Undangan Negeri (ADUN) Telang Usan, Dennis Ngau yang menyempurnakan majlis penutupan bengkel itu di Stadium Tertutup Miri di sini semalam menyampaikan sijil kepada para peserta.

Berucap pada majlis itu, beliau berkata adalah menjadi hasrat kerajaan untuk sentiasa memperbaiki kebolehan rakyat, memberi peluang dan ruang kepada rakyat untuk terus meningkatkan kemahiran ekonomi dan sebagainya.

“Saya berharap para peserta bengkel ini dapat memanfaatkan segala ilmu dan pengalaman melalui bengkel tersebut dan sentiasa mempunyai komitmen tinggi dalam menghasilkan produk kek lapis yang berkualiti secara konsisten agar mampu bersaing dalam pasaran,” katanya.

Sementara itu, peserta bengkel tersebut rata-rata berpuas hati dengan apa yang dipelajari dan berharap bengkel seumpamanya akan diadakan  pada masa akan datang.

Seorang peserta, Nurapidah Sapiee berharap bengkel itu diadakan lagi untuk meningkatkan kemahirannya ke tahap seterusnya.

“Banyak perkara baharu yang dapat dipelajari menerusi bengkel ini misalnya cara melapis kek, mengeluarkan kek daripada loyang serta cara membungkus kek lapis.

“Jadi, saya berharap bengkel ini dianjurkan lagi untuk tahap dua,” katanya.

Oleh Liong Chai Ling

See author's posts


Lelaki 20 tahun dikhuatiri lemas

BINTANGOR: Lelaki berumur 20 tahun dikhuatiri lemas setelah terjatuh dari perahu ketika mengeluarkan hasil tangkapan.

Jackson Janang dikatakan terjatuh ke dalam Sungai Stubah di sini apabila cuba mengangkat hasil tangkapan dari bubu.

Ketua Balai Bomba dan Penyelamat (BBP) Bintangor, Nicholas Belulin berkata, panggilan kecemasan diterima pihaknya sekitar jam 12.06 tengah hari tadi mengenai kejadian itu.

“Respon dengan panggilan kecemasan, tiga anggota bomba bergegas ke lokasi menggunakan bot penyelamat.

“Difahamkan, lokasi mangsa memasang bubu semasa terjatuh dari perahu adalah anggaran 70 meter dari jeti Rumah Bala,” katanya dalam satu kenyataan kepada media, hari ini.

Katanya, mangsa dikenalpasti sebagai Jackson Janang dan semasa kejadian berlaku, mangsa berseluar pendek, tidak berbaju dan hanya seorang diri dalam perahu.

“Setibanya di lokasi, pasukan bomba menggunakan kaedah pencarian ‘besi genggam’ dan pencarian di permukaan air.

“Turut serta dalam operasi mencari dan menyelamat (SAR) ialah pihak polis dan penduduk rumah panjang,” katanya.

Setakat berita ditulis, operasi SAR masih giat dijalankan dan mangsa belum ditemui.

Oleh EARL ANEK

See author's posts


PERTINGKATKAN KERJASAMA

KAPIT: Kerjasama antara Tentera Udara Diraja Malaysia (TUDM), Angkatan Tentera Malaysia (ATM) dan Kementerian Kesihatan Malaysia (KKM) akan dipertingkatkan dalam menghadapi gelombang peringkat ketiga penularan pandemik Covid-19.

Panglima Angkatan Tentera, Jeneral Tan Sri Dato’ Sri Affendi Buang berkata, ia merupakan komitmen ATM dalam tugas-tugas sekunder bagi memastikan kesejahteraan dan kesihatan rakyat sentiasa menjadi keutamaan.

“Kemudahan logistik semasa dalam membawa bantuan perubatan dan peralatan kesihatan juga akan diteruskan dengan menggunakan aset ATM mengikut keperluan, terutamanya penghantaran udara yang melibatkan pesawat TUDM.

“Penubuhan hospital medan di lokasi-lokasi lain juga adalah tertakluk kepada keperluan semasa dan kemampuan sedia ada yang dapat disediakan oleh Bahagian Perkhidmatan Kesihatan ATM,” jelasnya menerusi siaran akhbar semasa mengadakan lawatan kerja singkat ke Hospital Medan ATM Kapit di Dewan Masyarakat Melayu Kapit, semalam.

Dalam situasi Covid-19 terkini, beliau mengharapkan agar setiap lapisan masyarakat memberikan kerjasama dan mematuhi arahan serta prosedur operasi standard (SOP) yang telah dikeluarkan oleh Kerajaan bagi memastikan rantaian pandemik Covid-19 dapat diputuskan demi kesejahteraan semua.

“Perkhidmatan Kesihatan ATM melalui Kor Kesihatan Diraja (KKD) telah mengatur gerak petugas dan kelengkapan Hospital Medan ATM ke Kapit pada 6 Mei 21 lalu. Hospital ini adalah hospital kedua seumpamanya didirikan selepas kejayaan mengoperasikan konsep hospital yang sama di Tawau, Sabah,” ujarnya.

Katanya, melalui aturgerak pasukan Batalion Pertama Perubatan yang berpangkalan di Kem Muara Tuang, Kota Samarahan dengan kerjasama Jabatan Kesihatan Negeri Sarawak dan Hospital Kapit, hospital medan tersebut berperanan menyediakan rawatan kepada pesakit selain kes – kes Covid-19.

“Hospital berkapasiti 40 buah katil ini turut dilengkapi dengan kemudahan wad, farmasi, x-ray dan bilik rawatan kecemasan.

“Melalui kemudahan yang disediakan ini, ia akan membolehkan Hospital Kapit memberi tumpuan kepada perkhidmatan rawatan kes Covid-19 di samping mempunyai kapasiti katil yang mencukupi bagi pesakit wabak berkenaan dan kes yang lebih serius,” ujarnya lagi.

Oleh AKUN GIMAN

See author's posts


Randau GPS-PBB mantapkan jentera parti

KUCHING: Randau Gabungan Parti Sarawak (GPS)-Parti Pesaka Bumiputera Bersatu (PBB) adalah platform terbaik memantapkan jentera bagi menghadapi pilihan raya akan datang.

Naib Presiden Parti Pesaka Bumiputera Bersatu (PBB), Datuk Dr Abdul Rahman Junaidi berkata, melalui randau, pelbagai perkara dibincangkan termasuk persiapan dan strategi menghadapi pilihan raya.

“Kita berharap randau seperti ini dapat digunapakai untuk memperkasa jentera selain memberi bayangan pilihan raya hampir tiba,” katanya.

Beliau berkata demikian pada Randau GPS-PBB DUN N.4 Pantai Damai di Kampung Panglima Seman Lama di sini malam Jumaat lalu.

Kampung Panglima Seman Lama menjadi destinasi keenam randau selepas Kampung Santubong, Kampung Jaya Bakti, Kampung Pasir Pandak, Kampung Semarang dan Kampung Temenggong.

Dr Abdul Rahman yang juga Ahli Dewan Undangan Negeri (ADUN) Pantai Damai menjelaskan, pola pengundian di Sarawak berbeza berbanding negeri lain kerana pilihan raya kerap berlangsung antara pilihan raya umum (PRU) dan pilihan raya negeri (PRN).

“Oleh itu, jentera kita perlu sentiasa bersedia kerana lebih kurang dua tahun sekali kita akan berdepan dengan pilihan raya,” ujarnya.

Menurutnya, kemungkinan besar pilihan raya negeri Ke-12 (PRN12) akan berlangsung dalam tempoh perintah kawalan pergerakan pemulihan (PKPP).

“Kita perlu bersedia untuk membuat beberapa pengubahsuaian dalam norma baharu supaya penyokong dapat menjalankan tanggungjawab mereka dengan selesa,” jelasnya.

Dr Abdul Rahman berkata, kerjasama antara kepimpinan PBB cawangan dan ranting juga perlu diberi perhatian untuk memastikan setiap perancangan berjalan lancar.

“Ia penting agar setiap strategi yang kita atur dapat diperkemaskan dan tidak menjejaskan persiapan,” tambahnya.

Hadir sama Timbalan Ketua PBB Cawangan Pantai Damai, Drahman Jaladin, Ketua Wanita PBB Cawangan Pantai Damai, Jamaiyah Sulaiman, Setiausaha PBB Cawangan Pantai Damai, Merdehi Mas dan Ketua Pemuda PBB Cawangan Pantai Damai, Sebki Jen.

Oleh Diyana Samsuddin

See author's posts


Tong gas kita RM26.60

KUCHING: Penduduk di Daerah Kuching dan Kota Samarahan bakal menikmati penggunaan Gas Petroleum Cecair (LPG) Petroleum Sarawak Berhad (PETROS) bermula tahun hadapan.

Tong gas bewarna merah ini akan dijual pada harga RM26.60.

Menurut Ketua Menteri Datuk Patinggi Abang Johari Tun Openg, #TongGasKamek #TongGasKitai bewarna merah akan berada di pasaran untuk memasak di kedai-kedai makan, gerai-gerai menjual makanan, di restoran atau di rumah yang pasti akan menjadi kebanggaan rakyat Sarawak.

“Hari ini (semalam), saya menunaikan janji kepada rakyat dengan tong gas berwarna merah kini tiba di pasaran menandakan bahawa, PETROS, syarikat minyak dan gas negeri ini semakin giat berkecimpung dalam sektor hiliran industri minyak dan gas di negeri ini,” katanya.

Beliau berkata demikian ketika berucap pada Majlis Perasmian LPG PETROS di Kubah Ria, di sini semalam.

Tambahnya, gas asli yang berada di perut bumi Sarawak, sama ada di daratan atau di luar pantai bumi bertuah ini adalah bagaikan permata mahkota untuk Sarawak.

“Sarawak mempunyai lebih daripada 60 peratus simpanan gas negara dan merupakan pengeluar gas asli terbesar di negara ini.

“Sarawak biasa dikenali sebagai negeri minyak, tetapi sebenarnya kita patut juga dikenali sebagai negeri gas,” ujarnya.

Jelasnya Kerajaan Sarawak juga telah berbincang dengan kerajaan Indonesia khususnya di Kalimantan Barat untuk mengimport gas PETROS milik kerajaan Sarawak ini ke sana.

“Kita (kerajaan Sarawak) sudah bersetuju untuk menjual tong gas merah ini ke Kalimantan Barat khasnya di kawasan perkampungan yang berdekatan sempadan,” katanya lagi.

Sementara itu, Pengerusi Lembaga Pengarah PETROS Tan Sri Datuk Amar (Dr) Hamid Bugo memberitahu, gas ini akan dipasarkan ke seluruh Sarawak pada tahun 2022.

“Kita menjangkakan, dalam empat hingga lima tahun lagi setiap isi rumah akan dapat menikmati penggunaan gas PETROS,” katanya.

Oleh NUR AIN OTSMAN / AINI AFIFAH

See author's posts


AgriCOP perkasa sektor pertanian

PERUNTUKAN yang cukup besar telah disediakan oleh Kerajaan Sarawak melalui Jabatan Pertanian Sarawak untuk melaksanakan program Jangkauan Komuniti Pertanian (AgriCOP).

Menteri Muda Sumber Asli dan Pembangunan Bandar, Datu Len Talif Salleh berkata, program dilaksanakan atas dasar Kerajaan Sarawak untuk merapatkan lagi hubungan dan kerjasama antara Jabatan Pertanian dan golongan keluarga tani.

“Dalam program ini, peserta akan diberikan pendedahan secara langsung mengenai teknologi pertanian yang terkini sama ada melalui taklimat, pameran serta demonstrasi pertanian.

“Objektif Kerajaan Sarawak melalui Jabatan Pertanian menganjurkan program seumpama ini adalah untuk meningkatkan pengetahuan, kesedaran dan kemahiran golongan sasar dalam sektor pertanian,” katanya.

Beliau berkata demikian ketika berucap di Majlis Perasmian AgriCOP di Dewan Serbaguna Kampung Seberang, baru-baru ini.

Para peserta AgriCOP kali ini terdiri daripada keluarga tani dan mereka didedahkan dengan latihan memproses Sos Nanas Bercili daripada Seksyen Agromakanan Jabatan Pertanian Bahagian Sarikei.

Katanya, dengan ini para petani dapat meningkatkan pengeluaran dan kualiti hasil produk pertanian.

“Ini juga akan membawa kepada peningkatan pendapatan dan sosioekonomi golongan petani.

“Dengan kesempatan ini, saya juga ingin mengucapkan berbanyak terima kasih kepada Jabatan Pertanian Sarawak kerana telah banyak membantu rakyat khususnya golongan petani.

“Banyak program-program untuk rakyat telah dirancang dan disediakan oleh Jabatan Pertanian,” ujarnya.

Len Talif yang juga merupakan Ahli Dewan Undangan Negeri (ADUN) N41 Kuala Rajang berkata, banyak program-program pertanian seperti Bantuan Tanaman Makanan, Tanaman Komoditi, Perikanan Darat dan Agromakanan telah membantu golongan petani.

“Kepada yang telah menerima bantuan dan akan menerima bantuan program-program tersebut, saya berharap para penerima projek usahakan dengan bersungguh-sungguh.

“Pastikan projek yang diberi diusahakan sehingga berjaya dan mendatangkan hasil,” katanya lagi.

Jelasnya, program latihan membuat Sos Nanas Bercili selama satu hari itu melibatkan seramai 50 orang peserta dalam kalangan penduduk Kampung Seberang, Bukit Kinyau, Selalang, Sare, Kerubong, Kerapa dan Sarikei bertujuan memberi latihan mempelajari teknik serta teknologi, pelbagai informasi untuk meningkat pendapatan mereka.

“Program latihan ini sejajar dengan hasrat kerajaan menjadikan industri pertanian sebagai pemangkin kemajuan ekonomi negara serta rakyat Sarawak berpendapatan tinggi.

“Kita sentiasa berjuang untuk membangunkan komuniti dengan mempergiatkan aktiviti berasaskan pertanian bagi meningkatkan kualiti hidup komuniti setempat.

“Semoga semua program tersebut dapat memberi manfaat sekali gus menjana pendapatan komuniti setempat.

Turut hadir ialah Pegawai Pertanian Bahagian Sarikei, Rainy Yaman, Temenggong Awang Ibrahim Awang Hosain serta pegawai dan anggota Jabatan Pertanian Daerah Sarikei, Pertubuhan Peladang Kawasan Sarikei dan ketua-ketua masyarakat.

Dalam pada itu, pada 27 Disember lalu, seramai 14 penerima bantuan peralatan Dana Fasilitasi Pertanian (AFF) dari kawasan DUN N41 Kuala Rajang menerima bantuan peralatan.

Ujar Len Talif, program penyerahan bantuan peralatan AFF kali ini merupakan kesinambungan daripada program yang diadakan sebelum ini.

“Bantuan AFF ini merupakan sumbangan dari Kerajaan Sarawak kepada petani dan nelayan di kawasan N41 Kuala Rajang.

“Sebenarnya, peruntukan ini ialah peruntukan dari tahun 2019 dan tahun 2020. Oleh kerana kita mematuhi proses tender dan sebagainya, ia mengambil masa dan begitu juga ia telah ditenderkan beberapa kali kerana untuk mematuhi proses-proses yang tertentu,” katanya ketika ditemu bual pemberita selepas menyerahkan bantuan peralatan AFF kepada penerima di program ringkas yang diadakan di Jabatan Pertanian Daerah Sarikei.

Katanya, kemungkinan untuk tahun-tahun akan datang adalah perlu untuk mencari kaedah lain bagi memastikan pemberian bantuan AFF lebih efisen dan lebih cepat diterima oleh penerima.

“Oleh sebab itu, saya akan kemukakan cadangan-cadangan tertentu kepada jabatan-jabatan yang berkepentingan untuk memastikan kaedah pemberian bantuan ini akan diubahsuai supaya ramai lagi penerima menikmati kemudahan ini dan juga dapat diagihkan dalam masa yang cepat.

“Walau bagaimanapun, kita ucapkan terima kasih kepada Jabatan Pertanian dan Kementerian Pemodenan Pertanian, Tanah Adat dan Pembangunan Wilayah Sarawak (MANRED) kerana telah memberi peruntukan ini.

“Bagi N41 Kuala Rajang, kita telah menerima bantuan AFF sejumlah RM1.5 juta untuk peruntukan tahun 2019 dan tahun 2020,” ujarnya.

Beliau juga berharap peruntukan bantuan AFF dapat diteruskan untuk tahun 2022.

“InsyaAllah, untuk tahun 2022, kita memohon supaya peruntukan ini dapat diteruskan kerana kita tahu ramai yang memerlukan bantuan ini,” tambahnya.

Oleh EARL ANEK

See author's posts


De Gea ketepi kritikan

DAVID de Gea bekata dia percaya akan kemampuannya walaupun terdapat banyak kritikan sejak beberapa bulan terakhir dan pertanyaan mengenai apakah dia harus tetap menjadi penjaga gol pilihan pertama Manchester United.

Kedudukan pemain antarabangsa Sepanyol berusia 29 tahun itu berada di bawah tekanan disebabkan prestasi yang ditunjukkan oleh Dean Henderson yang dipinjam kepada ‘The Red Devil’ untuk saingan Liga Perdana Inggeris daripada Sheffield United.

Pemain Inggeris berusia 23 tahun itu dipercayai telah memberitahu pengurus United, Ole Gunnar Solskjaer, dia akan memohon perpindahan jika dia tidak diberi tempat nombor satu.

Chelsea dilaporkan ingin menandatangani Henderson ketika mereka berusaha untuk melepaskan Kepa Arrizabalaga.

De Gea, bagaimanapun, mengeluarkan nota bertahan berikutan kekalahan 2-1 United kepada pasukan dari Sepanyol, Sevilla di separuh akhir Liga Europa.

Solskjaer menunjukkan kepercayaannya kepada De Gea dengan memilihnya untuk pertembungan dengan Sevilla berbanding Sergio Romero, yang biasanya bermain dalam Liga Europa.

De Gea sudah berada di United sejak 2011 dan menandatangani perjanjian baharu dan lebih baik dengan mereka sehingga sekurang-kurangnya 2023 pada September lalu.

Dia telah menjadi pemain terbaik United sebanyak empat kali tetapi musim lalu adalah yang mencabar untuk dia mencapai tahap itu  dengan dua kesalahan yang ketara dalam kekalahan separuh akhir Piala FA mereka kepada Chelsea.

“Tidak, saya percaya dengan saya diri sendiri,” kata De Gea kepada agensi berita Press Association.

“Saya menunjukkan kualiti saya selama bertahun-tahun, jadi saya tetap tersedia untuk pengurus.

“Saya selalu bersedia untuk bermain dan berusaha membantu pasukan seperti biasa, seperti yang saya lakukan selalu.”

De Gea berkata walaupun tewas dalam tiga separuh akhir musim lalu – mereka tewas kepada Manchester City dalam Piala Liga – menyaksikan kemajuan yang pasti di kelab di bawah kendalian Solskjaer.

“Saya rasa kami sudah meningkat musim ini,” kata de Gea.

“Kami berada 14 mata di belakang kedudukan ketiga dalam Liga Perdana Inggeris (pada satu ketika).

“Kami menduduki tempat ketiga (memperoleh tempat dalam Liga Juara-Juara musim depan) pada akhir.”

Namun, de Gea percaya untuk melonjak daripada separuh akhir kepada pemenang piala, kelab perlu menambahkan wajah baharu yang membawa pendekatan lebih tajam dalam permainan mereka.

“Mungkin kita memerlukan sedikit pengalaman, lebih banyak pengalaman dalam pasukan,” katanya.

“Mari kita terus meningkat, mari kita terus berjuang untuk kelab ini dan mari kita berusaha memenangi piala musim depan.” – AFP

See author's posts


AirAsia tawar diskaun untuk penerbangan domestik

KUALA LUMPUR: AirAsia Group Bhd melancarkan promosi istimewa dengan menawarkan diskaun sebanyak 20 peratus untuk semua tempat duduk bagi penerbangan domestiknya.

Dalam satu kenyataan semalam, Ketua Pegawai Eksekutif AirAsia Malaysia, Riad Asmat berkata AirAsia telah merekodkan jumlah pelancong domestik yang memberangsangkan selepas ia menjual lebih daripada 500,000 tempat duduk pada bulan Julai, terutamanya pada waktu puncak hujung minggu lepas sempena cuti Hari Raya Aidiladha.

“Promosi ini juga tepat pada masanya untuk pelajar universiti, ibu, bapa dan pensyarah yang perlu melakukan perjalanan bagi semester yang akan datang,” katanya.

“Kami meminta semua penumpang untuk mematuhi semua langkah keselamatan seperti selalu memakai memakai pelitup muka, kerap membasuh tangsan dan tiba di lapangan terbang sekurang-kurangnya tiga jam sebelum pesawat mereka berlepas,” kata Riad.

Sementara itu, pelanggan boleh menempah tiket mulai sekarang sehingga 9 Ogos untuk tempoh perjalanan antara 17 Ogos hingga 6 Disember tahun ini dan AirAsia juga memberikan fleksibiliti yang lebih baik bagi penumpang yang terbang hingga 31 Disember 2020, yang membolehkan penumpang mengubah tarikh penerbangan mereka dengan mudah pada bila-bila masa tanpa caj pertukaran penerbangan.-Bernama

See author's posts


Bernama Terminal 4 digantung sementara

SINGAPURA:  Operasi terminal di Lapangan Terbang Changi akan disepadukan lagi untuk mengoptimumkan sumber susulan pergerakan penerbangan mengalami penurunan ketara berikutan pandemik Covid-19.

Dalam kenyataan semalam, Changi Airport Group (CAG) berkata, langkah tersebut akan membolehkannya dan rakan lapangan terbang itu terus dapat menjimatkan kos seperti utiliti dan pembersihan.

Pengendali lapangan terbang berkenaan berkata, mulai 16 Mei, operasi Terminal 4 (T4) akan digantung buat sementara dan syarikat penerbangan yang pada masa ini menggunakan T4 akan beroperasi di Terminal 1 atau Terminal 3.

Justeru, kedai dan restoran di T4 akan ditutup dan perkhidmatan bas ulang-alik menghubungkan T3 akan digantung sehingga operasi di T4 disambung semula, kata CAG.

“Tempoh pelaksanaan langkah itu bergantung kepada peningkatan permintaan perjalanan udara serta keperluan syarikat penerbangan yang ingin menyambung semula penerbangan di Lapangan Terbang Changi,” menurutnya.

Pada 6 April, CAG mengumumkan bahawa mulai 1 Mei, 2020, operasi di Terminal 2 akan digantung selama 18 bulan manakala syarikat penerbangan yang beroperasi dipindahkan ke terminal lain.

Pada April 2020, Lapangan Terbang Changi mengendalikan 25,200 pergerakan penumpang dan 3,870 pergerakan pesawat manakala kendalian kargo udara bagi bulan itu sebanyak 96,500 tan.- Bernama

See author's posts


Trump terkejut Biden pilih Harris

WASHINGTON: Presiden Donald Trump terkejut apabila Joe Biden memilih Kamala Harris menjadi calon naib presidennya memandangkan penampilan senator itu yang dilihat kurang menyerlah, lapor agensi berita Sputnik.

Terdahulu, Biden dalam satu kenyataan mengumumkan beliau memilih Harris, bekas  Peguam Negara California sebagai gandingannya.

“Saya agak terkejut kerana dia (Biden) memilih (Harris),” kata Trump dalam satu taklimat pada Selasa.

Trump berkata Harris mahu memotong dana ketenteraan, menentang fracking atau peretakan hidraulik selain prestasi yang kurang memuaskan di peringkat awal.

Katanya, beliau (Harris) “bersikap jahat” kepada Hakim Mahkamah Agung Brett Kavanaugh sepanjang proses pencalonannya.

Biden membuat pengumuman itu enam hari sebelum pembukaan Konvensyen Kebangsaan Demokratik yang dijadual di Milwaukee, Wisconsin, berlangsung sehingga 20 Ogos. Biden tidak akan menghadiri konvensyen itu berikutan wabak Covid-19. – Bernama

See author's posts


Jenazah ibu Dr Wan Azizah selamat dikebumikan

KUALA LUMPUR: Jenazah ibu kepada bekas Timbalan Perdana Menteri Datuk Seri Dr Wan Azizah Wan Ismail, Datin Mariah Khamis selamat dikebumikan di Tanah Perkuburan Islam Ukay Perdana di sini, kira-kira 11.15 pagi ini.

Allahyarham menghembuskan nafas terakhir akibat sakit tua pada usia 88 tahun di kediamannya di Taman Ampang Utama, Ampang pada 2.45 pagi tadi.

Dr Wan Azizah menyifatkan arwah ibunya adalah tulang belakang kepada pencapaiannya sebelum ini.

“Beliau antara yang mendorong saya dalam (melaksanakan) insentif I-suri (sewaktu menjadi Timbalan Perdana Menteri).

“Sebab itu saya ingat tiap-tiap ibu atau suri rumah yang menyumbang membangunkan sebuah keluarga itu, kita mesti hargai. Syurga di bawah tapak kaki ibu kan,” katanya kepada Bernama.

Terdahulu, jenazah disolatkan di Masjid Al-Mustaqim Ampang.

Allahyarham meninggalkan lima orang anak. Dr Wan Azizah merupakan anak kedua. – Bernama

See author's posts


LAKU sumbang barangan keperluan harian

MIRI : LAKU Management Sdn Bhd mengambil insiatif memberi sumbangan barang keperluan harian kepada penghuni di Pusat Pemulihan Hornbills Home di Pujut 5 di sini,semalam.

Sumbangan itu telah disampaikan oleh Setiausaha Tetap Kementerian Utiliti, Dato Ir Alice Jawan yang juga merupakan Presiden Sarakup Indu Dayak Sarawak (SIDS) kepada Pengurus Hornbills Home, Pastor Frederick Besar di pusat pemulihan tersebut, semalam.

Alice berkata, sumbangan itu adalah sebahagian daripada inisiatif tanggungjawab sosial korporat (CSR) LAKU dengan kerjasama SIDS bagi membantu meringankan beban golongan yang terjejas susulan  pelaksanaan Perintah Kawalan Pergerakan (PKP) sejak  Mac lalu.

“Sebelum ini, kita juga ada menghulurkan bantuan kepada golongan yang terjejas di beberapa lokasi di seluruh negeri ini,” katanya kepada pemberita selepas menyampaikan sumbangan tersebut.

Untuk rekod, Pusat Pemulihan Hornbills Home telah mula  beroperasi sejak empat tahun bertujuan memulihkan penagih dadah.

Setakat ini, seramai 15 orang menghuni di pusat pemulihan berkenaan.

Oleh Liong Chai Ling

See author's posts


Sejarah Iban

BELIAN …. Endang mayuh macham / jalai Manang belianka sida ti tabin, bepanggaika bansa penyakit orang nya.

Tusun Ke-49

LEKA jaku, Iban / “Sea Dayak” dikena sida pemansik antropologis nyebut seraban bansa ti bejaku ngena jaku Iban (Ibanic speaking people). Leka jaku “Ibanic” ditengkebang Alfred B Hudson (1970), Professor Emeritus, University of Massachusetts, Amherst, Department of Anthropology. Nitihka pansik analisis “HVS-I region (12 April 2011)”, nunjukka Iban @ Ibanic Group nadai bida ari raban orang asal menua “indigenous people”. Kenu ku sida pemansik antropologis, bepelasarka cytochrome b gene, bansa Dayak @ Ibanic Group, endang seraban enggau orang asal menua (Orang Asli) di menua bukai. Nya alai, Iban nya seraban ari peturun Dayak Borneo ti datai ari menua Yunnan di China & Kemboja baka ti udah disebut dulu agi ari tu. Kenu ku sekeda penulis Orang Putih, leka jaku “Iban” datai ari jaku bansa Kayan “Hivan” ti mai reti orang ti udah pindah ari menua bukai tauka orang ti udu bejalai kin kia. Bisi mega sida ke tuai  madah, bansa Iban bulih nama ‘Iban’ ari cherita Tindin “Bragah Ngindang” seduai Entinggi “Keti Aur Tulang”. Amai tauka enda, dua iti teori nya, ukai pekara ti berat lalu nyadi batang kelikuh bansa Iban Sarawak. Utai ti bendar iya nya, bansa Iban Sarawak endang seperugan, saum  aki ini enggau bansa Dayak Borneo, lalu bisi tanda amat bepelasarka jaku @ Ibanic languages ti dikena IbanSarawak ke diatu. Ngenang pasal penatai Iban ke Sarawak, penatai aki ini Iban Sarawak ke diatu endang enda sebaka jalai, enda mega sebaka taun kenyau ari taun 1675, nitihka pansik antroplogis. Maya ti ngiga, berimba menua baru endur bumai betaun, Iban endang seruran charut enggau bansa Ukit, Baketan, Seru, Beliun, Lugat, Lusum sereta mayuh mega etnik orang asal (natives) ti mit-mit ke bukai, tang “Iban fears no other tribes”.

ASAL PENATAI MANANG LANDU

Kenu ku jerita tuai lemambang enggau manang Iban, bansa Dayak, Iban ti keterubah nyadi manang iya nya Manang Landu. Iya mih Manang mensia dunya ti keterubah. Menjaya Manang Raja ti nyadi Manang Bali nya manang Antu Bunsu Petara, ukai mensia dunya.

Jeman Manang Menjaya agi nyadi manang, bisi seiku mensia dunya ke benama Sebau ti bensumbar Kemarau Langkang. Bisi mega bala bakih iya ngangauka iya ngena nama Temilan Tutop Tapang. Iya bebini ngambi indu ti tebilang pandai betenun benama Endu Dara Lantan. Seduai bisi anak lelaki benama Landu.

Maya Landu berangkat bujang, iya minta apai iya nirika meligai endur iya tinduk. Engka iya bisi mimpi diasuh orang endang baka nya? Maya ti tinduk iya dikelingi tujuk iti piring. Dia Landu bisi mimpi betemu enggau burung menaul ti mai iya terebai ke langit.

“Kati aku tu terebai, ukai aku tu bisi sayap baka nuan nya,” ku Landu.

“Ambi pua kumbu selambar indai nuan nya. Nya mih ke sayap nuan,” pia ku saut burung menaul nya.

Enda lama udah nya Landu pan ngasaika diri bisi sayap lalu terebai ke langit nyentuk ke bulan nitihka menaul nya. Ari nya seduai sama terebai nuju tuchung bukit. Maya nya menaul pan inggap ba dan tapang-betenung. Landu labuh lalu terengkah ba atas batu galang di atas bukit nya.

Maya ti duduk sambil gining-gining, Landu tepedaka indai tuai orang datai ngagai iya.

“Sapa nuan tu, ini?” ku Landu

“Aku tu Ini Inee Rabong Hari, Ini Inda Rabong Menoa. Aku mih indai Manang Simparang. Menua ti endur nuan terengkah tu dikumbai orang Bukit Rabong Manang. Ditu mih nirika Gawai Bebangun kena aku mangun Raja Menjaya ti nyadi Manang Bali taun dulu nyin suba. Nuan amai betuah, Landu. Nuan tu mih anak mensia ti keterubah datai di menua tu. Barang sapa ti udah datai di menua Bukit Rabong tu, enda tau enda nyadi manang. Ninting malam maya bulan kembung aku endang selalu duduk ba atas tuchung bukit tu”.

LANDU DIASUH INI INDA NYADI MANAG

Ninga munyi nya, naka penusah ati Landu. Iya datai ba bukit nya ukai utai ti kedeka iya empu. Iya madahka diri enggai nyadi manang tang Ini Inda enda peduli sereta enda ibuhka jaku iya lalu ngaga tujuh iti mata ginti.

Udah nya, Ini Inda pan miau Landu ngena mayang pinang. Iya ngasuh Landu gali telentang ba ruang sebuah perau bepanggalka selebuan bebendai. Maya nya mega Ini Inda ngachukka bulu landak ke dalam tapa jari Landu. Udah nya lalu dikaitka iya mata ginti ke dalam bau enggau kaki Landu. Nya ti ngujungka iya luput enda nemu utai.

Udah Landu ngeleda luput, Ini Inda pan lalu bejaku,”Mata nginti ba tubuh nuan nya kena nagang pua kumbu labuh teberusut ari tubuh nuan maya nuan belian. Bulu landak ba tapa jari nuan nya ulih mantu nuan nangkap semengat sida ti tabin ke dipelianka nuan nya. Pia mega mata ginti ba kaki nuan nya ulih nagang nuan terap maya ti belian. Diatu, kepenudi amai aku deka muai seraput mata nuan awakka nuan ulih meda semengat mensia enggau antu ti enda ulih dipeda mensia dunya ti ukai manang. Pekakas ti enda tau enda dikena nuan maya belian iya nya baka tu: sebatang sumpit – nya nyadi lalau nuan maya belian;  benda irun- alai nuan nyandih; benda rangkang – nya ulih kena nuan ninjau semengat sida ke sakit, engka sememngat sida nya dilalaika antu;  benda tempayan – nya ke kaki nuan. Pala babi ti jelan pemesai – nya ti disayat lalu darah babi nya patut diirup nuan mimit kena ngelindung tubuh nuan ari antu jai ti deka ngelaban nuan maya Pelian Bebunuh Buyu”.

DIAJAR BELIAN NGENA CHARA BETUL

Kelimpah ari nya Ini Inda mega ngajar Landu chara belian ngena chara ti betul. Maya nya Landu udah ngasaika diri udah nyadi manang lalu enda tetilap meratika mua Ini Inda lalu mendiingka jaku ajar iya.

“Manang Landu…, nya alai diatu pending manah ajar aku tu. Engka enda lama da,  maya pelian nuan ti keterubah; nuan mesti ngirup mimit darah babi ti disayat kita sebedau belian nya awakka nuan kebal, enda ulih dijamah antu maya nuan belaban enggau mayuh  bansa antu dalam pelian nuan. Sebedau nuan belian mega, nuan enda tau enda miau semua ubat enggau pengaruh nuan ngena manuk lelaki. Manuk nya tadi mesti dibunuh lalu ke lauk kita makai salau. Kelimpah ari nya, sebedau nuan nirika pelian ke mensia ti tabin, nuan mesti ngaduka pengawa Betimang Ubat ambika semua pengaruh enggau ubat ti dikena nuan ngeraika sida ti tabin nya bisa, enda sabau,” pia ku Ini Inda.

Mayuh macham pekara pasal pelian diajar Ini Inda ke guna Manang Landu maya iya belian. Nya mih daya indup bansa Dayak, bansa Iban dulu kelia sebedau penatai Raja James Brooke. Bansa Dayak, Iban nadai chara bukai kena ngubat sida ti tabin raya, enti enda manang. Manang ti belian lalu ngubat sida ti sakit mega ukai ari penemu iya kediri. Sida ti nyadi manang mega ukai ari peneka sida empu tang ari asuh Antu Bunsu Petara (Ini Inda Rabong Menoa, Ini Inee Rabong Hari).

Ari ni Ini Inda bulih kuasa ‘power’  ti baka nya? Nya mih disebut munyi sempama Iban munyi tu: Tinting labuh lumbing labuh dia, Tatai labuh lumbai labuh dia. Mayuh chara, mayuh jalai, jauh pejalai pikir kitai tang ujung-ujung pulai ngagai pun baru ga saut nya. Reti nya kitai nikal baru macha pemuka artikel tu tadi. Nya mih, nadai orang lebih bekuasa di langit, Serega tauka di dunya enti ukai Petara ti suah disebut mensia: ‘The Super Being, God Almighty, Tuhan, Allah Taala’. Semina Iya aja tau meri kuasa ‘power’ ngagai Antu Bunsu Petara, Sitan ‘devil, evil spirits’ tauka mensia dunya; laban asal penatai sida nya endang arI Petara; reti nya sida nya mega enggi Petara. Nya alai semina Petara aja nemu, sapa sida ke bendar…!

“The seven omen birds are rufous piculet (ketupong), banded kingfisher (embuas), scarlet-rumped trogon (beragai), Diard’s trogon (papau or kalabu), crested jay (bejampong), maroon woodpecker (pangkas) and white-rumped shama (nendak). These seven birds are the crucial omens in Iban augury”.

Referen maya &  kolobrasyen: Tetuan Alexander Mering – Kabupaten Sintang (Bachelor of Law, UNTAN, Pontianak,  Indonesia) & The Encyclopaedia of Iban Studies, Volume III, Joanne and Vinson H. Sutlive. The Sarawak Journal 1994 -The Source of Iban History, Benedict Sandin.

(Betampung ba Tusun Ke-50  minggu nyin ila)

Nya mih, sekeda cherita asal penatai enggau pemindah bansa Iban ti makin ngansak sesemak ke Utara, ari menua Batang Sadong, nyentuk ke menua Batang Krian-Sebelak di menua Saratok ke diatu. Ari menua pelilih menua Serian, Betong, Saratok Iban majak ngiga menua baru tunga ke Utara. Sebedau ngenang pemindah Iban ke menua bukai ke Utara nyentuke ke Berunei, lalu ke Sabah, aram kitai mansik dulu pasal asal penatai Manang bansa Iban. Arapka Iban patut nemu asal penatai diri empu endang seperugan sebedau bepechah berimba menua baru di menua bukai.  Artikel ti deka nyadi bup tu ila, endang deka befokus ba senentang perugan Dayak @ Ibanic Group aja, ukai reti kitai ngelaung tauka enggai begulai enggau bansa Dayak bukai, tang mih awakka mudah agi dipansik laban mit agi rampa. Bansa Dayak bukai awakka sida empu ga mansik. Nitihka pansik Litericha enggau Sains Spiritual, Dayak @ Ibanic Group tu ukai semina kala diau begulai enggau Bunsu Petara (Dewa) – Sengalang Burung tujuh iku diri menyadi, Orang Panggau Libau enggau mayuh bansa Antu, dulu kelia; tang bansa Dayak Borneo @ Ibanic Group mega datai ari peturun Bunsu Petara (Dewa, Dewi) ti bechampur enggau mensia dunya  (1) Bunsu Petara (Dewa) + Mensia   (2) Antu + Mensia + Bunsu Petara. Ila kita meda lenak agi, amat tauka enda utai tu. Pia mega,  bala tuai Iban Sarawak dulu kelia endang dipilih Bunsu Petara, atas pemendar ari Petara (Tuhan, God Almighty). Pechaya tauka enda, bepanggai ba pemacha empu. Engka bisi ga pemacha deka nemu pasal referen artikel tu, endang enda ulih dirintai ditu laban kelalu mayuh, lalu deka ditulis dalam bup maya dichelak ila. Nya alai, Iban patut nemu asal penatai peturun diri empu, ambika kitai ulih serakup lalu begempung enggau bansa bukai di Sarawak mega. Engka bala pemacha bisi utai tanya tauka deka ngirum infomasyen enggau gambar ti releven ngagai aku tau giga aku ba lumur WhatsApp tu: 013 8325146  tauka  SMS  0111 401 9115.

Oleh HARRY USUP UMBAR

See author's posts


Penghuni Taman Seroja Indah terima bantuan makanan

SARATOK: Jawatankuasa Kemajuan dan Keselamatan Kampung (JKKK) Cina (C) Taman Seroja Indah di sini amat memberi perhatian serius terhadap kehidupan para penghuninya yang terjejas akibat penularan Covid-19.

Ia terbukti apabila JKKK taman berkenaan bertindak mengagihkan bantuan makanan kepada 16 penghuni mereka yang sedang dikuarantin setelah menjalani ‘swab test’ pandemik tersebut sebelum ini.

“Tindakan kuarantin berkenaan secara tidak langsung boleh menjejaskan kehidupan kesemua 16 penghuni JKKK (C) Taman Seroja Indah kerana mereka sukar mencari nafkah keluarga disebabkan oleh faktor itu.

“Atas sebab ini saya telah pun mencadangkan pemberian bantuan makanan kepada setiap penghuni tersebut dan dipersetujui oleh semua ahli JKKK yang lain,” kata Pengerusi JKKK (C) Taman Seroja , Lee Chai Teng.

Menerusi cadangan itu, pihak JKKK (C) Taman Seroja Indah kata beliau bersetuju menyumbang satu kampit beras 10 kilogram dan dua papan telur untuk setiap penghuni tersebut dengan proses agihannya telah pun dilakukan oleh para ahli JKKK kelmarin.

Lee berkata, pihak JKKK yakin agihan bantuan makanan berkenaan dapat meringankan beban kesemua 16 ahli keluarga tersebut dalam mengharungi proses kuarantin sehingga ia tamat nanti.

“Bagaimanapun kami amat berharap agar kesemua penghuni tersebut menerima keputusan negatif ‘Swab Test’ Covid-19 agar mereka dapat menjalani kehidupan secara normal bersama keluarga penghuni lain di taman ini,” kata beliau.

Terdahulu proses agihan bantuan kepada para penghuni tersebut telah pun dilakukan oleh wakil dari Majlis Daerah Saratok (MDS), Lee Chai Teng, Setiausaha JKKK (C) Taman Seroja Indah, Chua Choo Yi dan para ahli JKKK yang lain.

Oleh VALENTINE NGUMBANG

See author's posts


RM2.7 bilion laksana program,infrastruktur luar bandar

KUALA LUMPUR: Usaha mengurangkan jurang pembangunan bandar dan luar bandar terus menjadi antara fokus utama kerajaan walaupun ketika berhadapan dengan situasi COVID-19 menerusi peruntukan sebanyak RM2.7 bilion bagi melaksanakan pelbagai program dan projek penambahbaikan infrastruktur luar bandar.

Menteri Kewangan Tengku Datuk Seri Zafrul Tengku Abdul Aziz berkata ia meliputi peruntukan sebanyak RM1.3 bilion bagi melaksanakan projek jalan luar bandar dan jalan perhubungan desa sepanjang 920 kilometer, dijangka memberi manfaat kepada lebih 290,000 penduduk.

“Sebanyak RM632 juta diperuntukkan bagi bekalan air luar bandar dan bekalan air alternatif dengan sasaran 4,800 rumah. Sebanyak RM250 juta disediakan untuk bekalan elektrik luar bandar dengan sasaran lebih 1,100 buah rumah,” katanya ketika membentangkan Belanjawan 2021 di Dewan Rakyat.

Tengku Zafrul berkata, sebanyak RM355 juta juga diperuntukkan bagi Program Bantuan Rumah kepada golongan miskin iaitu membina rumah baharu dan membaik pulih rumah, dengan sasaran sebanyak 15,000 rumah.

Selain itu, sebanyak RM121 juta juga diperuntukkan bagi memasang 27,000 unit lampu serta menanggung kos operasi dan penyelenggaraan 500,000 unit lampu jalan kampung.

Bagi Sabah dan Sarawak, Tengku Zafrul berkata kerajaan akan memperluas perkhidmatan bank bergerak di kedua-dua negeri itu seperti yang telah dilaksanan kerajaan Sarawak.

Langkah itu katanya, dapat membantu masyarakat yang sukar mendapat akses perbankan asas seperti pemindahan wang, pembayaran bil dan kemudahan mengeluarkan wang bantuan kerajaan.

Tengku Zafrul berkata, had kelayakan penggunaan dana di bawah Sistem Maklumat Rekod-rekod Jalan Raya Malaysia (MARRIS) juga dibenarkan dinaikkan sehingga 20 peratus atau RM50 juta, yang mana lebih rendah bagi membiayai kerja penyelenggaraan jalan di luar skop biasa MARRIS. – Bernama

See author's posts


Tingkat keupayaan bioperubatan

PEMBINAAN Pusat Penyakit Berjangkit Sarawak (SIDC) tepat pada masanya kerana negeri ini perlu mula membangunkan sendiri keupayaan dan kepakaran sebagai persediaan menghadapi sebarang wabak pada masa hadapan.

Ketua Menteri, Datuk Patinggi Tan Sri Abang Johari Tun Openg berkata, ia merupakan contoh baharu komitmen daripada Kerajaan Sarawak untuk meningkatkan keupayaan bioperubatan dan kesejahteraan rakyat negeri ini.“Kita sedang mengambil inisiatif untuk bertanggungjawab ke atas ‘takdir’ Kerajaan Negeri sendiri sambil mengekalkan interaksi dan kerjasama yang rapat dengan Ke- rajaan Persekutuan,” katanya ketika berucap pada Majlis Pecah Tanah SIDC di Kota Samarahan.

SIDC adalah kemudahan penyelidikan di bawah bidang kuasa Majlis Penyelidikan dan Pembangunan Sarawak.Tambahnya, lokasi SIDC di Samarahan adalah strategik kerana kawasan ini adalah rumah kepada universiti, pusat penyelidikan dan Taman Biodiversiti Sarawak.

“Penubuhan SIDC diharap akan menjadi pemangkin pembangunan industri bioperubatan di Sarawak, menjadi permulaan biohub mengintegrasikan hospital, pusat penyelidikan, akademia dan tamanbio. “Kedudukan pusat yang berdekatan dengan Kuching, lapangan terbang dan pelabuhan serta lain-lain kemudahan seperti sekolah antarabangsa, internet berkelajuan tinggi dan tidak lama lagi sistem pengangkutan awam yang lebih baik juga akan menarik pelabur dan pakar di seluruh dunia untuk bekerja di pusat dan menyumbang kepada ekonomi kita,” ujarnya.

Dalam beberapa bulan akan datang, SIDC akan terlibat dalam satu aktiviti yang menarik iaitu projek penyelidikan dengan Pusat Biodiversiti Sarawak.

Inisiatif SIDC adalah selaras dengan inisiatif Sarawak untuk membangunkan industri bioperubatan di bawah Strategi Pembangunan Pasca Covid (PCDS 2030), dan akan menetapkan asas untuk Sarawak berada dalam barisan hadapan dalam pembangunan bioterapeutik menggunakan sumber semula jadi tempatan.

SIDC direka bentuk untuk menjadi titik fokus ekosistem yang akan mempercepatkan pertumbuhan ekonomi dan pembangunan modal insan di sektor bioperubatan untuk Sarawak.

See author's posts


IOI jalankan hackathon kaedah digital terbaik

KUALA LUMPUR: Bagi merevolusikan industri hartanah dengan menggunakan teknologi, IOI Property baru-baru ini menjalankan program hackathon bagi pengaturcara muda untuk menguji idea dan inovasi mereka.

Ketua Pegawai Jualan dan Pemasaran IOI Properties, Jason Tie berkata usaha pendigitalan tidak dapat tidak telah mengubah model perniagaan.

“Malahan industri hartanah tradisional terpaksa melakukan perubahan. Oleh itu kita perlu bergerak ke hadapan dan mengubah industri dengan inovasi digital,” katanya dalam satu kenyataan hari ini.

Hackathon itu yang bertujuan mencari penyelesaian digital terbaik bagi industri hartanah, dimenangi oleh pasukan Green Phoenix, mengalahkan 63 pasukan lain.

Pasukan itu terdiri daripada tiga individu, yang merupakan bekas penuntut Universiti Malaysia iaitu Madin Maseeh, 26, dan abangnya, Maish, bersama dengan Yoosuf Zimaam, 23.

Pasukan juara bersama dengan dua pasukan naib juara akan dibantu dengan pembiayaan, mentor nasihat perniagaan dan platform ujian bagi inkubator atau program pemecut. – Bernama

See author's posts


Sarawak catat lima lagi kes positif Covid-19

NUR AIN OTSMAN

KUCHING: Sarawak semalam merekodkan lima lagi kes baharu positif Covid-19,
menjadikan jumlah bilangan kes di Sarawak sebanyak 408 kes sejak kes positif
pertama dilaporkan pada 13 Mac lalu.

Timbalan Ketua Menteri Datuk Amar Douglas Uggah Embas berkata, kesemua lima
kes tersebut dirawat di Hospital Umum Sarawak (HUS).

“Manakala, sebanyak 99 kes baharu Orang Dibawah Siasatan (PUI)
dilaporkan dan 95 kes PUI masih menunggu keputusan makmal,” katanya dalam
satu kenyataan, semalam.

Ujar Pengerusi Jawatankuasa Pengurusan Bencana Negeri Sarawak (JPBNS) itu
lagi, semalam terdapat tujuh lagi kes positif telah sembuh dan discaj dari
hospital menjadikan jumlah keseluruhan kes adalah 64.

“Daripada tujuh kes positif yang sembuh itu, lima kes dari HUS dan dua
kes di Hospital Sibu,” tambahnya.

Pasukan Bertindak Pertama mengenai mempercepatkan pendataran lengkung atau
keluk (Gelombang Semasa) atau Accelerating Flattening of the Curve (Current
Wave) telah menyediakan pelan tindakan dalam usaha mengurangkan kes positif
Covid-19 di Sarawak.

“Tindakan pertama yang akan diambil adalah untuk mengenal pasti semua
kontak rapat kes positif Covid-19 yang belum disaring agar mereka tampil untuk
menjalani ujian saringan dengan kadar segera,” jelasnya.

Pasukan Bertindak ini akan menjalankan aktiviti mengesan dan mengenal pasti
semua kontak di bahagian Kuching terlebih dahulu, memandangkan bilangan yang
terbesar terdapat di bahagian tersebut.

“Sehingga hari ini (semalam), Jabatan Kesihatan Negeri Sarawak
mengenalpasti seramai 6,022 kontak di bahagian Kuching.

“Daripada bilangan tersebut pula, seramai 3,538 orang telah menjalani
ujian saringan, manakala seramai 2,484 orang masih belum lagi menjalani ujian.

“Oleh kerana amat penting bagi semua kontak disaring dalam memastikan
rantaian jangkitan dapat diputuskan dan diharap memberi impak yang positif
dalam meratakan lengkung, maka, kesemua kontak yang belum lagi menjalani ujian
saringan akan dihubungi dan diminta datang untuk menjalani ujian
saringan,” tambahnya lagi.

JPBNS ingin memaklumkan bahawa pegawai dari Jabatan Kesihatan Negeri
Sarawak akan menghubungi kontak yang telah dikenal pasti tersebut melalui
panggilan telefon mulai Isnin, 20 April
untuk memberi arahan yang perlu mereka ambil tindakan seterusnya.

“Adalah menjadi harapan agar semua kontak berkaitan memberi kerjasama
yang baik untuk menjawab panggilan telefon yang akan dibuat nanti dan mematuhi
semua arahan yang diberikan,” katanya lagi.

See author's posts


Tiga ditahan Operasi Gempur Jenayah

KABONG: ‘Operasi Gempur Jenayah’ oleh Ibu Pejabat Polis Daerah (IPD) Saratok dengan kerjasama agensi lain sedang giat dilakukan dengan secara berterusan di daerah ini.

Semalam, sekitar 3.38 pagi, tiga suspek lelaki dicekup polis atas kesalahan terlibat aktiviti penyalahgunaan dadah.

Ketua Polis Daerah Saratok, DSP Mordani Tanin mengesahkan perkara berkenaan dan menjelaskan semua suspek lelaki berkenaan ditahan dibawah Seksyen 15(1)(a) Akta Dadah Berbahaya 1952.

“Semalam, sekitar 3.38 pagi tangkapan telah dilakukan oleh anggota IPD Saratok yang melakukan operasi bersama Agensi Anti Dadah Kebangsaan (AADK) Betong dan Jabatan Agama Islam Sarawak (JAIS) Betong di Kabong.

“Mereka yang ditangkap berumur antara 27 hingga 33 tahun.

“Ujian saringan air kencing yang dilakukan mendapati semua suspek positif dadah jenis amphetamine/ methamphetamine,” ujar beliau.

Ketiga-tiga suspek terbabit menurut Mordani, kini ditahan di lokap polis untuk permohonan reman lanjut.

Pihaknya juga akan terus giat menjalankan operasi penguatkuasaan bagi membanteras aktiviti penyalahgunaan dan penagihan dadah khususnya di samping berkerjasama dengan jabatan dan rakan strategik yang lain.

“Sebarang maklumat berkaitan aktiviti penyalahgunaan dan penagihan dadah boleh disalurkan terus kepada pihak AADK atau IPD Saratok untuk membendung masalah penyalahgunaan dadah,” tegasnya.

See author's posts


Menteri Kewangan Kanada letak jawatan

OTTAWA: Menteri kewangan Kanada, Bill Morneau, mengumumkan peletakan jawatannya pada Isnin, berikutan skandal etika di samping kemelutnya dengan Perdana Menteri, Justin Trudeau berhubung pengurusan perbelanjaan pandemik Covid-19.

“Ketika kita melangkah ke fasa berikutnya perjuangan melawan pandemik dan jalan ke arah pemulihan ekonomi, kita mesti sedar bahawa proses ini akan mengambil masa bertahun-tahun.

“Ini adalah masa yang tepat bagi menteri kewangan baharu untuk melaksanakan perancangan jangka masa panjang dan berhadapan cabaran di hadapan.

“Sebab itulah saya akan meletak jawatan sebagai menteri kewangan dan sebagai anggota Parlimen,” katanya Morneau pada sidang akhbar.

Morneau, yang memegang jawatan itu sejak 2015, berkata, beliau sudah memaklumkan keputusan tidak mencalonkan diri dalam pilihan raya akan datang kepada Trudeau selain mengatakan menteri kewangan baharu diperlukan.

Beliau berkata, perancangannya kini adalah menggalas tugas sebagai Setiausaha Agung Pertubuhan Kerjasama dan Pembangunan Ekonomi (OECD).

Sejak minggu lalu, media Kanada melaporkan wujud keretakan hubungan antara Morneau dan Trudeau dalam usaha kerajaan memulihkan semula ekonomi negaranya yang terjejas dengan Covid-19, berikutan belanjawan negara mengalami defisit lebih daripada AS$257 bilion (RM1,076 bilion).

Pesuruhjaya etika Kanada juga melancarkan siasatan mengenai hubungan menteri dengan badan amal Ottawa bagi mengagihkan bantuan pandemik kepada golongan belia rakyat negara itu.

Trudeau turut disiasat atas hubungan keluarganya dengan WE Charity, yang mana membayar isteri, abang dan ibunya hampir AS$300,000 (RM1.26 juta) untuk majlis pertunangan yang berlangsung beberapa tahun lalu.

Bulan lalu, Perdana Menteri itu memohon maaf di atas perkara itu dengan mengatakannya melakukan kesilapan untuk tidak terbabit dalam perbincangan mengenai pemberian kontrak sekitar AS$500 juta (RM2,093.75 juta) untuk mengagihkan dana biasiswa pelajar kepada WE Charity.

Program itu bagaimanapun sudah dibatalkan namun tetap menjadi kontroversi. – AFP

See author's posts


Ubat batuk: WHO gesa buat pemeriksaan terperinci

NEW YORK: Pertubuhan Kesihatan Sedunia (WHO) pada Isnin menggesa pihak berkuasa menjalankan pemeriksaan lebih terperinci susulan insiden kematian kanak-kanak yang dikaitkan dengan pengambilan sirap ubat batuk yang dilaporkan sekurang-kurangnya di tujuh negara.

Ubat tiruan atau ubat yang tidak memenuhi piawaian keselamatan mesti dikenal pasti dan ditarik balik daripada pasaran, lapor Agensi Akhbar Jerman (dpa) memetik WHO.

Dalam beberapa bulan kebelakangan ini, sekurang-kurangnya 300 bayi di tiga negara telah meninggal dunia selepas mengambil ubat batuk yang boleh dibeli tanpa preskripsi.

Ubat dikatakan mengandungi bahan toksik seperti pelarut industri atau agen antibeku yang boleh membawa maut walaupun dalam kuantiti yang sedikit.

Bagaimanapun, WHO tidak mendedahkan negara yang terlibat.

Badan kesihatan dunia itu sudah pun mengeluarkan amaran mengenai insiden di Gambia, Indonesia dan Uzbekistan. – Bernama

See author's posts


Pembangunan pesat di DUN Tamin

SEPERTIMANA kawasan Dewan Undangan Negeri (DUN) yang lain, DUN Tamin turut menerima pelbagai projek pembangunan yang dilaksanakan oleh Kerajaan Sarawak.

Penyandang kerusi Dewan Undangan Negeri (ADUN) Tamin, Christopher Gira Sambang berkata, DUN Tamin sedia membangun lebih pesat pada masa akan datang apabila lebih banyak projek pembangunan dilaksanakan.

Beliau mengucapkan terima kasih kepada Kerajaan Sarawak kerana meluluskan projek bagi memacu lebih banyak aktiviti pembangunan di DUN Tamin.

“Projek tersebut seperti Kompleks Sukan Mini bernilai RM8 juta, Selangau Waterfront (RM5 juta), Bangunan Pejabat Daerah (RM5 juta), Dewan Serbaguna SJKC Tong Ah Selangau (RM500,000) dan menaik taraf Jalan Pasai Siong (RM16 juta), pembinaan Balai Bomba dan Penyelamat (BBP) Selangau (RM5 juta) dan banyak lagi,” ujarnya.

Katanya, sejumlah RM46.167 juta diperuntukkan bagi memperluaskan liputan bekalan elektrik 24 jam di kawasan DUN Tamin.

“Apabila selesai kelak, kemudahan itu akan memberi manfaat kepada 80 rumah panjang atau 1,429 keluarga,” jelasnya.

Gira memberitahu, kawasan tersebut meliputi Ulu Balingian/Jalan Sapudun, Sekuau/Ulu Oya/Ulu Pakoh/Bunau,Tamin/Batang Oya, Ulu Selangau/Jalan Dijih/Jalan Mukah dan Jalan Kua/Ulu Mukah.

“Kerja pembinaan telah bermula pada awal 2020 dan dijangka siap tahun ini.

“Bagaimanapun, projek tersebut mengalami kelewatan disebabkan pandemik Covid-19 serta pelaksanaan Perintah Kawalan Pergerakan (PKP),” ujarnya lagi.

Menurutnya, projek pembekalan elektrik di kawasan Ulu Balingian/Jalan Sapudun menelan kos sebanyak RM7,082,379.30 diikuti Sekuau/Ulu Oya/Ulu Pakoh/Bunau (RM12,420,009.50).

“Projek pembekalan elektrik di kawasan sekitar Tamin/Batang Oya pula menelan kos sebanyak RM14,738.502.31, Ulu Selangau/Jalan Dijih/Jalan Mukah (RM1,473,958.35) dan Jalan Kua/Ulu Mukah (RM10,952, 916.80),” ujar beliau.

Beliau berharap projek tersebut dapat siap lebih awal demi kepentingan penduduk setempat.

“Saya mewakili penduduk DUN Tamin mengucapkan jutaan terima kasih kepada Ketua Menteri, Datuk Patinggi Abang Johari Tun Abang Openg dan Kerajaan Sarawak atas keprihatinan terhadap rakyat di negeri ini terutama di kawasan Tamin,” katanya.

Terdahulu, Gira mengadakan lawatan bagi memantau projek rakyat di kawasan Hulu Pakoh dan Batang Oya.

“Di sebelah pagi, saya sempat memantau pembinaan projek bekalan elektrik luar fasa kedua kawasan Sekuau untuk tujuh rumah panjang di Pakoh dan Bunau.

“Saya diberi taklimat bahawa pemasangan sebanyak 364 tiang termasuk kabel siap sepenuhnya. Manakala, 100 tiang lagi sedang dipasang,” ujarnya.

Pada sebelah petang, Gira berkesempatan merasmikan bekalan elektrik Rumah Akoh sepanjang 32 pintu di Jalan Tajam Batang Oya.

“Sebelum ini, rumah panjang tersebut menggunakan penjana elektrik sebagai sumber tenaga elektrik. Saya difahamkan oleh TR Akoh sebelum ini beliau berbelanja RM300 hingga RM400 sebulan untuk generator.

“Dengan adanya bekalan eletrik 24 jam sekarang, keluarga beliau membayar bil eletrik lebih kurang RM80 sebulan,” katanya.

Oleh AKUN GIMAN

See author's posts


Taman Nara Kyota dihiasi sakura

KYOTO: Keindahan Taman Nara dihiasi tanaman bunga sakura dikagumi orang ramai hingga menjadi bualan hangat netizen.

Taman itu ditutup kerana wabak koronavirus (Covid-19) dan hasilnya, taman tersebut yang biasanya dilihat dikunjungi pelancong kini sepi dan ‘dikuasai’ oleh sejumlah rusa berjemur tanpa gangguan manusia, malah cukup cantik dihiasi pokok sakura berwarna merah jambu.

Perkara itu dikongsi di akaun Facebook agensi pelancongan HiQ di Jepun.

Taman Nara sebelum ini dibanjiri pelancong yang suka bergaul mesra dengan rusa sambil memberi makanan snek Shika-Senbei.

Ia menjadikan pengalaman lebih berharga dan menggembirakan.

Ekoran kawasan taman telah ditutup, menjadikan taman Nara indah diliputi bunga sakura yang gugur, menghasilkan pemandangan luar biasa ketika rusa berkeliaran.

Agensi pelancongan Jepun, HiQ Jepun, berkongsi video di laman Facebook mereka, menunjukkan beberapa ekor rusa menikmati keindahan secara bersantai di taman sakura!

Video ditonton lebih 131,000 tontonan itu memberi satu perasaan indah dan damai apabila melihat rusa bersantai tanpa kehadiran manusia.

Difahamkan, taman Nara ini antara taman yang tertua di Jepun dengan usianya hampir 139 tahun.

Rusa yang terdapat di sini menurut warga Jepun pada suatu masa dulu adalah haiwan yang suci.

Kini, populasi rusa di taman Nara meningkat sehingga melebihi ribuan ekor rusa di taman tersebut.

Pelancong boleh membeli snek (鹿 煎餅 Shika-senbei) untuk memberi makan rusa di taman itu.-AFP

See author's posts


Thailand perketat penguatkuasaan di wilayah Narathiwat

TANAH MERAH: Penguatkuasaan di lorong-lorong tikus di wilayah Narathiwat diperketatkan bagi membendung kegiatan penyeludupan dan jenayah rentas sempadan antara Thailand dan Malaysia.

Timbalan Gabenor Wilayah Narathiwat, Fatimah Sabeeyamu berkata, ia susulan Daerah Waeng dan Sungai Golok dikenal pasti sebagai laluan utama aktiviti penyeludupan dan jenayah rentas sempadan.

“Mereka (penyeludup) menggunakan lorong-lorong tikus bagi mengelakkan kegiatan mereka dihidu oleh pihak berkuasa, oleh itu penguatkuasaan diperketatkan lagi di lorong-lorong tikus,” katanya pada sidang media selepas Program Berkhatan Muhibah Bilateral Malaysia-Thailand di Kompleks Imigresen, Kastam, Kuarantin dan Keselamatan (ICQS) Bukit Bunga di sini, hari ini.

Seramai 57 kanak-kanak termasuk 26 dari Thailand menyertai program berkhatan itu.

Dalam perkembangan lain, Fatimah memuji usaha kerajaan Malaysia menambah baik kemudahan dan pembangunan di sempadan bagi merancakkan aktiviti perniagaan. – Bernama

See author's posts


Kajian pemasangan ABS ke atas motosikal bakal dijalankan

MELAKA: Satu kajian terperinci bagi mewajibkan pemasangan sistem brek antikunci atau Anti-lock Braking System (ABS) kepada semua motosikal baharu akan dijalankan dalam masa terdekat.

Menteri Pengangkutan Datuk Seri Dr Wee Ka Siong berkata, pemasangan sistem itu akan melibatkan semua motosikal baharu berkapasiti enjin 150cc dan ke atas.

Jelasnya, kajian oleh Institut Penyelidikan Keselamatan Jalan Raya Malaysia (MIROS) itu dijangka selesai dalam enam bulan, manakala pelaksanaan mewajibkan pemasangan sistem ABS dijadualkan dalam tempoh dua tahun dari tarikh tamat kajian tersebut.

“Tempoh yang sama juga akan digunakan untuk meminda peraturan sedia ada bagi tujuan mewajibkan pemasangan ABS ini.

“Tapi saya tegaskan ia bukan dibuat secara mendadak atau tergesa-gesa. Tidaklah umum hari ini, esok terus dilaksanakan. Kita beri enam bulan untuk MIROS buat kajian, bincang dengan wakil pengguna, pemegang taruh serta pihak industri pembuat motosikal,” katanya.

Beliau berkata demikian pada sidang media selepas menghadiri majlis sambutan ulang tahun ke-10 MIROS di Makmal Pelanggaran MIROS PC3, Ayer Molek di sini semalam.

Turut hadir Pengerusi Lembaga Pengarah MIROS Prof Dr Wong Shaw Voon, Ketua Pengarah MIROS Datuk Khairil Anwar Abu Kassim dan Exco Kerja Raya, Pengangkutan, Kemudahan Awam, Insfrastruktur dan Pengurusan Banjir Negeri Datuk Rahmad Mariman.

Katanya, pelaksanaan mewajibkan sistem ABS itu akan dilakukan secara berfasa dan sekiranya berkesan, ia akan diteruskan kepada motosikal berkapasiti enjin rendah daripada 150cc.

Wee berkata, langkah itu mampu mengurangkan kemalangan dan kematian membabitkan pengguna motosikal sehingga 30 peratus.

Menurut Wee, faktor utama kemalangan motosikal di negara ini adalah terbabas sendiri atau gagal mengelak ketika menunggang, antaranya disebabkan oleh sistem brek yang tidak efektif.

“Justeru, sistem ABS yang mengguna pakai teknologi antigelincir (antiskid) ini akan membantu untuk menghalang motosikal daripada tergelincir, terbabas dan gagal mengelak ketika menunggang, sekali gus menambah baik tahap keselamatan motosikal di Malaysia,” katanya. – Bernama

See author's posts


Agenda GPS tersusun jelas

SEBUYAU: Calon Gabungan Parti Sarawak (GPS) Datuk Julaihi Narawi akan terus memberi keyakinan untuk terus meneruskan dasar dan agenda pembangunan khususnya kepada penduduk di kawasan Sebuyau.

Beliau yang merupakan Naib Presiden Parti Pesaka Bumiputera Bersatu (PBB) berkata, ia bukan sahaja agenda pembangunan kawasan Sebuyau malah di seluruh Sarawak.

“Insyallah…kita akan terus memberi keyakinan kepada para penduduk khususnya para pengundi di Sebuyau ini supaya kita (GPS) dapat meneruskan dasar dan agenda pembangunan terutama sekali di kawasan ini.

“Sebab kita tahu bahawa banyak program pembangunan yang masih berjalan dan akan terus dijalankan untuk memberi manfaat kepada penduduk di kawasan Sebuyau dan juga untuk seluruh Sarawak secara amnya,”katanya.

Beliau berkata demikian ketika ditemui media selepas proses penamaan calon di Pejabat Daerah Kecil Sebuyau.

Julaihi turut berharap agar semua penduduk khususnya pengundi di Sebuyau supaya terus memberi keyakinan kepada GPS pada Pilihan Raya Negeri (PRN) kali ini bagi memastikan dasar dan agenda pembangunan dapat diteruskan.

“Ia juga akan memberikan impak dan manfaat yang besar kepada rakyat terutama sekali di kawasan luar bandar dan Sebuyau tidak terkecuali.

“Kita dapat menyaksikan bahawa pada hari ini, banyak projek-projek besar yang sedang berjalan di kawasan Sebuyau misalnya Projek Benteng Laut sepanjang 25 kilometer dari Sebangan hingga ke Sebuyau yang menelan kos RM340 juta, projek jalan raya dari sebuyau ke lingga, Jambatan Batang Lupar dan sebagainya.

“Kesemua projek ini ia menelan belanja yang besar, ini merupakan salah satu daripada projek infra yang disediakan oleh kerajaan GPS yang ada pada hari ini.

Katanya lagi, inilah perjuangan masa depan rakyat bersama-sama dengan kerajaan GPS.

“Ini bermakna masa depan rakyat terutama sekali di kawasan luar bandar adalah cerah bersama dengan kerajaan GPS yang sudah mempunyai dasar dan mempunyai agenda pembangunan yang disusun atur dan sedang dilaksanakan.

“Ia akan membawa perubahan ketara kepada tahap sosial ekonomi rakyat pada keseluruhannya khususnya  di kawasan Sebuyau.

Oleh JEAKQLEYN YACHO

See author's posts


11 ahli Kumpulan Halim didakwa di mahkamah

TELUK INTAN: Ketua ‘Kumpulan Halim’ antara 11 individu yang didakwa di Mahkamah Sesyen di sini semalam atas pertuduhan menjadi ahli kumpulan jenayah terancang itu sejak dua tahun lepas.

Halim Mohd Nordin, 41, ketua kumpulan itu bersama 10 tertuduh lain iaitu Kamaruzzaman Md Ali, Ismail Ngah Man, Omer Samsudin, Kee Yeoh Song, Rahim Saring, dan warga Indonesia iaitu Suriyanto Mukmin, Budi, Yuda, Watiah dan Yuliana berusia antara 33 hingga 66 tahun mengangguk faham sebaik pertuduhan dibacakan secara berasingan di hadapan Hakim Norita Mohd Ardan.

Bagaimanapun tiada pengakuan direkodkan daripada kesemua tertuduh.

Mengikut pertuduhan, kesemua mereka didakwa menjadi ahli kumpulan jenayah terancang Kumpulan Halim di dalam Daerah Bagan Datuk antara Januari 2018 hingga 22 Jun lepas.

Mereka didakwa mengikut Seksyen 130V(1) Kanun Keseksaan (Akta 574) dan boleh dihukum di bawah seksyen yang sama iaitu penjara tidak kurang lima tahun dan tidak melebihi 20 tahun jika sabit kesalahan.

Kesemua tertuduh tidak diwakili peguam manakala pendakwaan dikendalikan Timbalan Pendakwa Raya Mohd Izhanudin Alias dan Low Qin Hui.

Mahkamah tidak membenarkan kesemua tertuduh diikat jamin dan menetapkan 7 Ogos ini untuk sebutan semula kes. – Bernama

See author's posts